12:13, 28 apirila 2018ko berrikusketa\n3.877 bytes added , Duela 2 urte\n10:35, 28 apirila 2018ko berrikusketa (aldatu)\n12:13, 28 apirila 2018ko berrikusketa (aldatu) (desegin)\n'''Dame Kathleen Lonsdale Yardley''' ([[Newbridge (Kildare konderria)|Newbridge]], [[Kildare]], Irlanda []ko [[urtarrilaren 28]]a - [[Londres]], []ko [[apirilaren 1]]a) [[irlandar]] jatorriko [[britainiar]] kimikaria izan zen. [[Kristalografia]] alorrean aditua, ikerkuntza oso garrantzitsuak burutu zituen estruktura molekularraren inguruan, [[bentzeno]]aren egitura ezarrifinkatu zuen hain zuzen ere. Zientziari eskainitako ekarpenez gain, emakumeen historian zer esanesanik badu ere, lehenengo irakasle emakumea izan baitzen UCL-ko[https://www.ucl.ac.uk/ University College London] unibertsitatean, [[Royal Society]]-ko lehenengo emakume kidea eta beste hainbat ohore.\n== Lehen urteak ==\nKathleen Lonsdale Yardley, [[Newbridge (Kildare konderria)|Newbridge]], Irlandako hiri batean jaio zen 1903.urtean eta bost urte zituelarik Essex, Inglaterrara bizitzera joan zen bere ama eta senideekin, bere gurasoak dibortziatu zirelako. Inglaterran Woodford nesken eskolara joan zen. Ikasle bikaina zen eta zientzietako ikasgaietan nabarmendu zen. Baina neskentzako eskolan ez zen ez matematikarik ez fisikarik irakasten eta ondorioz, Ilford mutilentzako eskolara joan behar zen ikasgai horiek ikastera.\n== Ikasketak eta ikerketak ==\nMasterra egiten ari zelarik W. H. Bragg ezagutu zuen eta ingeles zientzialari honi esker, gartzen hasi berria zen X-izpien bidezko kristalografiaren zientzian murgildu zen. Bragg-en ikerkuntza taldera batu zen [[Royal Society]]-n eta bere gomendioak jarraituz, molekula organiko sinpleen egituren inguruan lan egin zuen. Baita, W. T. Astbury -ren '''X-izpien difrakzioaren teorian parte hartu''' zuen.\n1927.urtean Thomas Lonsdalerekin ezkondu eta Leeds-era bizitzera joan ziren. Leeds-eko Unibertsitatean X-izpien difrakzioaren inguruan lan egin zuen, baina baita zientziari eskainitako lanik esanguratsuena bete zuen. '''Bentzenoaren egitura finkatu''' zuen, [[Kimika|kimikan]] azkeneko 60 urte horietan askotan eztabaidutako arazoa. C. K. Ingold kimikariak '''hexametilbentzeno''' kristalak eman zizkion ikertzeko eta bere ikerketei esker, argi erakusten da [[bentzeno]] eraztuna laua dela. Kimika organikorako datu oso esanguratsu bat izan zen.\nHaurdun geratu ondoren, bere ikerketak geratu zituen baina, posible izan zen bezain pronto lanera bueltatu zen. X-izipien bidez, kristalografia ikerketetan jarraitu zuen Royal Society-n eta geroago, 1949 urtean, kimikako irakaslea bilakatu zen University College London Unibertsitatean.\n==== Publikazio esanguratsuenak ====\n* ''Simplified Structure Factor and Electron Density Formulae for the 230 Space Groups of Mathematical Crystallography'', G. Bell & Sons, London, 1936.\n* "Divergent Beam X-ray Photography of Crystals," ''Philosophical Transactions of the Royal Society'' 240A: 219 (1947).\n* ''Crystals and X-Rays'', G. Bell & Sons, London, 1948.\n* ''Removing the Causes of War'', 1953.\n* ''Is peace possible?'' (1957)\n* ''Forth in Thy Name: The Life and Work of Godfrey Mowatt'' (1959)\n== Ohoreak eta emakume zientzialari bezala primiziak ==\nZientziaren eta bizitzaren arlo askotan bezala, kimikan ere garai hartan gizonezkoak nagusitzen ziren, baina horrek ez zuen ekidin Kathleen Lonsdale bere ibilbidea zientzian burutzeko. Emakumeei bidea zientzian zabaltzen hasi zen, izan ere, 1945.urtean [[Royal Society]]-n onartua izan zen lehenengo emakumea izan zen. Baita, UCL-ko lehenengo irakasle emakumea izan zen era. Gainera, International Union of Cristallography elkarteko lehenengo emakume lehendakaria izan zen. Hontaz gainera, beste hainbat ohore lortu ditu zientzan egindako lanagatik:\n* 1956an, Britainiar Inperioaren Ordenako Dama Komandantea izan zen.\n* 1967an, Britainia Handiko Zientziaren Aurrerapenaren aldeko Elkartearen lehen emakume lehendakaria izan zen, gazteengan aktiboki zientzia sustatzen zuelako.\n* University College London, the University of Limerick eta Dublin City University unibertsitatean bere izena duten hainbat erakini daude bere omenez.\n* Lonsdaleite, karbono alotropikoa, meteoritoetan aurkitzen den diamanteen forma gogorragoa eta arraroagoa, bere omenez horrela izendatua izan zen.\nSara Rubio Murillo


Ongi etorri :: Hezkuntza :: Lanbide Heziketa :: Berrikuntza proiektuak :: Metodologiak\nKultura ekintzailea sustatu, URRATS BAT\nUrratsbat proiektua Erdi eta Goi mailako 2. ikasturteko Lanbide Heziketako zikloetako ikasleei, Lanbide Heziketako ikasle ohiei, eta lanerako prestakuntzan (FPE) ikasleei zuzenduta dago.\nHelburua da gure heziketa zikloetako ikasleen artean ASMO EKINTZAILEAK sortzeko gaitasuna piztuz, LAN AUTONOMOarekiko jarrera positiboa bultzatzea, eta lan finkoarekiko lotura estua haustea. Halaber, izaera ekintzailearen inguruko hausnarketa ernatu nahi dugu, eta parte-hartzaileak motibatu autoenplegua irtenbide pertsonal eta profesional gisa har dezaten. Programa honen garapenerako Azaro Fundazioa-rekin lan egiten dugu.\nIkasgeletan eskola-enpresak sortzearen inguruan garatzen den hezkuntza-programa bat da. Proiektu horren helburuen artean dago enpresaren mundua ikasgeletara hurbiltzea eta gaitasun ekintzaileen garapena sustatzea (sormena, berrikuntza, talde-lana, erabakiak hartzea, ekimena, lidergoa, konpromisoa, irmotasuna, negoziazioa, eta abar). Gainera, beste kultura eta gizarte-errealitate batzuetara hurbildu nahi da ikaslea eta ikastetxeen arteko elkarlana sustatu nahi da.\nAdministrazioa eta Finantzak heziketa zikloko ikasleek enpresa simulatuaren programa-proiektu hezitzailea dute. Honen helburua ikasleak administrazio eta kudeaketa eremuan trebatzea da, enpresa simulatuen metodologiaren bidez.\nPrograma honi esker, ikasleek enpresa-kudeaketa eta administrazio-gaitasunak lortzeaz gain, zeharkako gaitasunak ere eskuratzen dituzte: arazoen ebazpena, lanaren antolaketa, ekimena, bezeroaren arreta...\nEnpresa simulatua, benetako enpresa bihurtzen da, non ikasleek era simulatuan, fisikoki elkartrukatzen ez diren produktuen merkaturatzeak sortzen dituen prozesu administratiboak txandaka gauzatzen dituzten. Harrera, Salerosketa, Marketing, Kontabilitatea eta Giza Baliabideak sailetako funtzioak eta lanak betetzen dituzte.\nMoodle, teleprestakuntzarako plataforma\nMoodle ikastaro libreen kudeaketa-sistema da, irakasleei linean ikaskuntza-komunitateak sortzen laguntzen diena. Moodleren egitura eta tresnak klasean on line emateko, eta ikaskuntza presentziala osatzeko aproposak dira. Nabigazio-interfazearen teknologia xaloa, arina eta bateragarria da.\nIkaskuntza-agertoki berriak Lanbide Heziketan\nTknikan garatutako proiektua da. Proiektuaren helburua ikaskuntza-agertoki berriak sortuko dituzten proposamen berritzaileak egitea da. Agertoki berri horietan, gurean Lanbide Heziketan diharduten ikasleei enpresa eta gizarte-inguruneak gehien eskatzen dizkieten lanbide eta gizarte-konpetentziak eskuratzeko metodologiarik egokienak garatzen dira. Horretarako, ikasleen ikaskuntza adierazgarria bermatzen duten agertokien sorta bat diseinatu eta probatu behar da. Gaur egun, Administrazio eta Finantzak heziketa zikloko 1 mailako ikasleak metodologia honekin ikasten ari dira eta 2. mailan metodologia hau erabiltzeko edukiak egokitzen gaude. Honez gain, ikasturtean zehar formazio ekintza desberdinak egingo dira irakasleak agertoki horiek prestatzeko kualifikatu daitezen eta horrela ikastetxeak eskaintzen duen beste zikloetan metodologia hau transferitzeko.


Marakana Txikia Legends: Athletic eta Gabarra, herria elkartu zuten garaipenak\nEzustean eta 27 urtetako sikateari amaiera emanez, Athletic-ek Liga irabazi zuen 1983ko maiatzean Kanariar Uharteetan. Hurrengo urtean, Javier Clementek zuzentzen zuen taldeak, balentria bikoiztu zuen Liga eta Kopa irabaziz. Garaipen horien adierazlerik sinbolikoena gabarran egindako ospakizuna izan zen. Euskal jendarteak garai latzak bizi zituen 80ko hamarkadaren hasieran eta testuinguru sozial ilun horren baitan heldu ziren Athletic-en garaipen historiko horiek. Marakana Txikia Legends saio berezi honen lehen atalean, Juan Carlos Latxaga kazetariarekin batera, talde horren inguruko ardatzak aztertu ditugu.\nMarakana Txikia Legends: Realaren hamarkada miresgarria aztergai\nAlberto Ormaetxearen eskutik, Realak bere historiako unerik onena bizi izan zituen 1979 eta 1983 bitartean. Testuinguru sozial zailean, talde gazte bat osatuz, Realak bi Liga eta Superkopa irabaztea lortu zuen. Ondoren, Toshack-en aginduetara, 1987ko Kopa. Taldea, jendartea eta klubaren bilakaera GARAko kazetari Joseba Iturriarekin batera aztertu ditugu.\nAthletic eta Reala, aurrera Kopan\nZuri-gorriek sufrimendu handia pairatu zuten Elx taldearen aurkako kanporaketa gainditzeko. Banako berdinketaren ostean, lehoiek penaltietan lortu zuten final zortzirenetarako txartela. Realak, bestalde, Espanyol kanporatu zuen Anoetan.\nBetiseko jokalari ohiek ukatu egin dute dirua jaso izana partidu baten emaitza baldintzatzeagatik\nAntonio Amayak, Jordi Figuerasek eta Xavier Torresek 2014ean euren kontu-korronteetan izandako diru mugimenduak gai pertsonal anitzengatik izan zirela argudiatu dute. Modu honetan, azpimarratu dute ez dutela inoiz dirurik onartu edozein partidu irabazi, galdu edo berdintzeagatik.


Mugitzeko erak herritarrekin aztertzeko bilera, hilaren 26an - Bergara - Goiena.eus\nMugitzeko erak herritarrekin aztertzeko bilera, hilaren 26an\nEneko Azurmendi 2019-02-22 12:30\nMugikortasun Plana lantzen ari da Bergarako Udal Gobernua, eta horren baitan, diagnostikoa egiten dihardu. Alde teknikoa lantzeaz gain, herritarren ekarpenak jaso gura ditu udalak eta urtarrilean etxeetara bidalitako 1.500 galdetegiez gain, bilera ireki bat egingo du datorren martitzenean udaletxean, 18:00etan.\nDiagnostiko teknikoari dagokionez, Leber enpresa ari da lantzen, eta bukatzear dute. "Alde tekniko horretan datu bilketa sakon bat egin dugu. Orain, forma ematea bakarrik falta zaigu", azaldu du Elena Lete alkateak.\nHonako puntuak dira landu dituztenak:\nBilera irekia martitzenean\nHainbat eragileren eta herritarren iritzia ere jaso gura du Udal Gobernuak, eta Prometea izeneko enpresaren laguntzarekin, prozesu bat jarri du martxan horretarako. Bide horretan, lehenengo pausua 1.500 etxetara herritarren desplazamendu ohiturekin lotutako galdetegiak bidaltzea izan zen. Udalak jakinarazi duenez, dagoeneko 250 erantzunetik gora jaso dituzte. Galdetegia erantzuteko epeak zabalik jarraitzen du oraindik ere eta horiek jasotzea garrantzitsua dela azpimarratu du alkateak. Galdetegia betetzen dutenen artean, Bergarako negozioetan gastatzeko 150 euroko bi bono zozketatuko dituzte.\nBaina horrez gain, aurrez aurre egon gura du herritarrekin, diagnostikoa osatzeko, eta datorren martitzenean bilera ireki bat egingo dute horretarako. "Otsailaren 26an izango da bilera, 18:00etan osoko bilkuren aretoan. Bilera horretara gonbidatu gura ditugu herritar guztiak. Gure azterketa teknikoa osatzea gura dugu, plana gauzatzeko oinarri sendo bat izatea, bergararren nahiak eta beharrak asetzeko", adierazi du Letek.


Burokrazia digitala - Noticias de Gipuzkoa\nrikardo arregi 09.06.2021 | 00:54\nPasa den apirilean burokrazia digital bat egin behar nuen Hezkuntza Sailean eta, iaz antzekoa egitea suertatu zitzaidanez, lasai nengoen ordenagailu aurrean eseri nintzenean. Baina, inozoa ni, urtebete mendeak izan daitezke burokrazia digitalerako, dena aldatuta zegoen: hasteko gauza ez zen Eizutik egiten, Irakasleguneatik baizik, iazko pasahitzak ez zuen balio eta formularioa guztiz desberdina zen. Lortu nuen, bai, ez dakit ondo nola, gordeta nuen pasahitza ez baitzen behar zena. Burokrazia digital bera egin behar zuen lankide batek laguntza eskatu zidan pasabide ilun batean ezkutuan, ahapetik, eta gela huts batera sartu ginen, lapurren antzera: burokrazia digitalarekin arazoak dituzula aitortzeak automatikoki zahartzen zaitu besteen aurrean. Burokrazia digitala ankerra da, eta anker bihurtzen zaitu. Gero, egia esan, guztiek dituzte zailtasunak aplikatibo deitzen direnekin (hitz itsusien kopurua handitzen doa egunetik egunera).\nJuan Ignacio Pérez Iglesiasen blogean sarrera bat irakurtzean (Nos acabarán expulsando del mundo) gogoratu nuen aurrekoa, baita orain egin beharreko bi burokrazia digital handiekin ditudan komeriak ere. Pérez Iglesias jaunak bankuak, unibertsitatea eta foru ogasuna, besteak beste, aipatzen ditu; unibertsitatekoa da bereziki mingarria.\nNik ere uste dut, berak bezala, burokraziaren digitalizazioak aurrera segituko duela halabeharrez, ezinbestean. Europako diruak horretarako erabiliko dituzte. Zera moderno bat. Atzean geldituko direnak atzean geldituko dira eta kito. Osakidetzak ia-ia errieta egin zien adinekoei mezuak, webguneak eta horrelakoak ez menderatzeagatik. Botere publikoek askotan proposatzen dituzten aterabideak (eskatu laguntza ilobei eta horrelakoak) umiliaziotik gertu daude eta, zer esanik ez, pentsamolde atzerakoi eta erreakzionarioa ezin hobeki islatzen dute.\nBurokrazia digitalaren aurrean, lotsaturik eta meneko, burua makurtzeari utzi beharko genioke. Bestela, enprendedore jarri eta burokrazia digitalak egiten laguntzeko enpresa bat sortu besteen zailtasunekin aberasteko. Egongo da dirua horretarako, ziur.\nNIa eta GUaren artean.


PSE GIPUZKOA: Berriak: Ricardo Crespo: "2022ko udal aurrekontuak ez dira ausartak, ez dute anbiziorik"\nRicardo Crespo: "2022ko udal aurrekontuak ez dira ausartak, ez dute anbiziorik"\nRicardo Crespo, portavoz del grupo municipal socialista de Hernani\nHernaniko udal talde sozialistak 2022ko aurrekontu proiektuaren aurka bozkatu du joan den asteazkenean egin zen osoko bilkuran, ausardia eta anbiziorik gabeko aurrekontuak direlako. Are gehiago, aurrekontu hauek ez dira etorkizuneko proiektu bat Hernanirentzat.\n“Gobernu taldeak inoiz izan dituen aurrekonturik altuenak bezala saldu ditu aurrekontu hauek, Foru Funtsaren diru-sarrerak handitu direlako eta zerga eta tasengatik 31.048.000 €, baina gezurra da", esan du Ricardo Crespo PSE-EEko bozeramaileak, 2020an aurkeztutako aurrekontuek 32.319.683€ zituztela eta zerga eta tasengatik 202.884€ gehiago zituztela ziurtatu ondoren, nahiz eta 2022rako zergen batez bestekoa % 1,5 igo.\nBuruzagi sozialistak azaldu duenez, aurrekontu-proiektua lehen aldiz ikusi zutenean, zenbatekoa 31 milioi eurokoa zela ikusita, albiste ona zela eta, beraz, ilusioz betetako aurrekontua izango zela suposatu zuten. Zoritxarrez, ez zen horrela izan. 2022rako Hernaniko aurrekontuak etsigarriak dira, ia proiektu berririk ez dutelako. Urteetan egiten dena finkatzen duten aurrekontuak dira, berrikuntzarik eta ilusio berririk gabe.\nAre gehiago, aurrekontu horiek atez atekoa finkatzen dute aldaketarik gabe, eta oraindik ere dirua bideratzen dute ezker abertzalearen proiektu subiranistara, Udalbiltza edo Hobeki bezalako elkarteek diruz lagunduta; ez dute bide-garbiketako zerbitzuak errotik hobetzearen alde egiten, ezta auzo askotan arazo iraunkorrak konpontzearen alde ere, hala nola aparkalekua, zeinak lehen gizarte-zerbitzuen patronatuak ematen zituen gizarte-zerbitzuak mantentzen baititu, baina orain udalak zuzenean eskainiko ditu, eta ere obren %4,8 baino ez ditu inbertitzen, eta abar.\nCrespok esan du sozialistek proiekturen bat nabarmendu beharko balute, honako hauek izango liratekeela: adinekoak zaintzeko “auzozaintza” proiektua, zeinarekin oso aldekoak diren; baina, oso kritikoak dira elektrizitatea sortzeko ekimenarekin, nahikoa ez dela uste baitute, ez duelako auzokoen erkidegoen barruan sortzearen aldeko apusturik egiten, Hernani osoko komunitate handi batean baizik; eta tokiko monetaren ekhilur proiektuarekin, zeinarekin sozialistak erabat aurka agertu baitziren.\nEskualdeko obra eta proiektu baxuenetako inbertsioak\nHalaber, nabarmendu du Hernaniko 2022rako aurrekontuek 1,5 milioi euro soilik bideratzen dituztela obra eta zerbitzuetara, aurrekontuaren %4,8a. Eskualdeko 6 udalerrietako bigarren aurrekonturik altuena izanik, hiriburua kontuan hartu gabe, bigarren aurrekonturik baxuena dugu 2022rako obrei dagokienez. Astigarragak 10,4 milioi euro aurrekontua izanda 1,1 milioi euro bideratu ditu, esan du Crespok; hala ere, EhBildu kudeatzeko modua ezagututa, martxoa edo apirila iritsiko da, eta aurreko urteetan exekutatu gabeko diruaren soberakinarekin milioiak inbertituko dituzte kontzeptu horretan. 2017an 1,12 milioi euro izan ziren; 2018an, 5 milioi euro; 2019an, 2,78 milioi euro, etab.\nGainera, 2018az geroztik, 2,7 milioi euro ditugu geldirik, Galarretako eremu baten garapen urbanistiko eta industrialerako erabili gabe, eta 2018an ohartuko balitz ere epe labur eta ertainean ez zela gauzatuko, izoztuta eta etekinik atera gabe daude oraindik. Hala ere, okerrena da aurrekontu horietan aurreko urteetako partidak errepikatzen direla, gauzatu ez direnak, hala nola Osinagako zubiaren proiektua, 2020an 60.000€ baitzituen. Berriz planteatu da 120.000 euroko partida bat Urumea eraikinaren eremua garatzeko, 2019an EhBilduk bere aurrekontuak zuzendu zituenean 40.000 eurorekin eraikin hori eraitzeko. Aurtengo inbertsio handienak ur-saneamenduko sarera bideratzen dira, baina urtero aurrekontuetan dirua bideratzen da hobekuntza eta konponketa horietarako, eta dirudienez ez da erabiltzen.\nEta aurreko urteetako partaidetza-aurrekontuetako partida batzuk geldirik daude oraindik. Bestalde, udalgintza herritarren gobernantzarik onenaren ardatzetako bat dela defendatu du, baina ez eskumenak inbaditzearen kontura. Horregatik, aitortu du nahasgarria eta zentzugabea dela udal-aurrekontuan partida bat egotea Galarreta eta Errekalde arteko bidegorriaren proiektua idazteko, nahiz eta ez den udal eskumena obra hori egitea, Gipuzkoako Foru Aldundiarena baizik, eta, gainera, dagoeneko lizitatua izan dela.\nEra berean, udal aurrekontuak 21.000€-ko radarra erostea planteatzen du. Sozialistek proposatzen dute 21.000€ horiek beste jarduera batzuetara bideratzea, bideren batean abiadura murrizteko, hala nola, erreia lerro jarraituen bidez estutzea, gune jakin batzuetan piboteak jartzea behar ez bezala aurreratzea saihesteko, eta abar.\nAzkenik, esan du kontu hauetan ez dela jaso Hernanin ibilgailu elektrikoetarako kargagailuak jartzeko azterketa egiteko partidarik ere. Sozialistek zuzenketa hori aurkeztu zuten, eta Udaleko alderdi politikoek aho batez onartu zuten.\n2022 MAI 21 • BERRIA\n2022 MAI 19 • BERRIA\nPSE.EEk kezkagarritzat jo du Gipuzkoako genero-indarkeriako kasuen %37,5eko igoera\nDavid de Miguel: "Irailaren hasieran, Berrobiko Eskolako plaka fotovoltaikoek energia berdea sortuko dute 70 familiarentzat eta saltoki txikientzat; %25 aurreztuko dute argiaren fakturan"\n2022 MAI 18 • BERRIA\nPSE-EEk ontzat jo ditu Legazpiko enpleguari buruzko datuak\nPSE-EE pozik agertu da Abendañorako errepide berriaren proiektu-aldaketarekin


EAJren oharra: «Aizpurutxokoa kasu puntuala izan da, eta Udalari dagokio erantzukizunak eskatzea eta dagokion neurriak hartzea» - Maxixatzen.eus\nAzkoitiko EAJ 2017-06-26 16:53\nAzkenaldian herrian suertatuko gertakizun tamalgarriaren inguruko gure gogoetak azalduko ditugu ohar honetan:\nAzken urteotan, zaborren kudeaketa izan da herri honetan eztabaidarik sutsuenetariko bat. Zilegitasun osoz batzuk sistema baten eta besteak beste baten alde ibili gara. Hasiera batean, denok helburu bakarrarekin: ahalik eta gehien birziklatzea.\nKronologia labur bat eginez, Azkoitian 2004. urtean, gaikako bilketaren datua %19koa zen, eta Gipuzkoan, berriz, %26koa. Garai honetan hasi zen Azkoitiko Udala gaikako bilketarekin, esperientzia pilotu baten baitan organikoa jasotzen edo Garbiguneko zerbitzua eskaintzen.\nHorrela, 2013. urtean, azkoitiarrok %33 ko gaikako bilketa egitera iritsi ginen, hau da, 4.691 Tn zaborretik, 1.571 Tn gaika jaso ziren.\n2014. urtean, EAJ-PNV oposizioan geunden arren, gaikako bilketaren oinarriak onartu genituen EH BILDUren izenean Udal gobernuan zeudenekin batera, ahalik eta azkarren %70eko gaikako bilketa lortu eta jasotakoaren kalitatea bermatzeko xedez, besteak beste.\n2017. urtea iritsi da, eta gaur da eguna azkoitiarrok %62 gaikako bilketa bidez jasotzen duguna, hau da, ia-ia bere garaian, hau da, 2014an, plenoan, gehiengo oso-oso zabal batek onarturiko helburura iristen ari gara.\nKalitateari buruz, berriz, duela bi aste, Udalak martxan jarri du kanpaina berri bat, hau da, organikoa hobeto jasotzeko edukiontzi berriak jarri ditu eta gehien kostatzen zaigun gaiakako bilketan, enbasetan alegia, zer eta nola jaso behar den adierazteko etxolak ezarri ditu.\nIkastetxeekin ere urte luzez ari da Udala lanean, Agenda 21aren barruan, umeetatik gaikako bilketa bultzatzeko ahaleginetan, ikastetxe desberdinetako irakasleekin batera.\nGauzak horrela, gure ustez zaborren kudeaketak eta bereziki gaikako bilketaren gaiak, denon helburua %70 gaikako kalitate oneko bilketa lortzea bada, ez du izan behar egitik urrun dagoen ikamikarako argudio eta aurkari politikoa edozein preziotan kritikatzeko arrazoi. Ez baigaude elkarri mokoka jarduteko karrera batetan baizik eta zabor gutxiago sortu, gaika hobeto jaso eta gehiago birziklatzeko saiakaera kolektibo batetan.\nEdozein kasutan, ordea, azkoitiarrok orohar, oso ondo ari gara gaiako bilketan. Hortxe dago %62ko gaikako bilketa datua. Eta guk, EAJ-PNVtik hori balorean jarri nahi dugu herritar guztiak zorionduz eta azkoitiarrok aspalditik hartuta dugun ingurumenaren aldeko konpromisoari tinko eutsi diezaiogun eskatuz.\nUdalak egin berri duen moduan, herritarroi berriro ere jakinaraziz, gaikako bilketa zer eta nola egin behar dugun. Horrela bakarrik izango baitugu kalitatezko jasoketa eta birziklai tasa gorena, duela urte batzuk elkarrekin adostu genuen %70ko gaikako bilkataren helburua betez. Oso hurbil gaude. Animo eta aurrera beraz!


Fernando Katolikoak Nafarroa konkistatu zuenekoa — EuskoSare\nEuskoSare > Euskal Herria > Presentación general de Euskal Herria > Histoire > historia_modernoa > Fernando Katolikoak Nafarroa konkistatu zuenekoa\nFernando Katolikoak Nafarroa konkistatu zuenekoa\nIsabel Katolikoa hil zenez geroztik, haren senar Fernando Katolikoa izendatu zuten Gaztelako errege. Fernando Katolikoa beldur zen Nafarroa Frantziarekin aliatuko ote zen eta ondoren frantziar tropak penintsulan sartuko ote ziren; hori zela eta, Nafarroako Erresuma konkistatzea erabaki zuen, eta zailtasun handirik gabe lortu zuen bere helburua.\n1512ko uztailaren 21ean Albako dukearen armadek Nafarroa inbaditu zuten Burundako bailaratik sartuta. Albako dukearekin elkar hartuta joan ziren Leringo Kondea eta bere beaumondarrak, eta baita arabarrak eta gipuzkoarrak ere, Gaztelaren menpekoak izaki.\n1513an Nafarroako Gorteek Fernando Katolikoa erregetzat hartu zuten. Geroxeago, 1515ean, penintsulako Nafarroa Gaztelako koroan sartu zen, nahiz eta erresuma izaten jarraitu eta bere erakunde guztiak, autogobernu-arauak, usadioak eta foru propioak edukitzen jarraitu.\n1521ean frantziarrek penintsulako Nafarroa inbaditu zuten, eta Iruñea eta Hondarribia hartu. Halere, 1524an hispaniar armadek berreskuratu egin zituzten hiri horiek. Frantziak uko egin behar izan zion Pirinio hegoaldeko Nafarroari.


Aritzatxu izan da denboraldiko hondartza garbiena - Busturialdeko Hitza : Busturialdeko Hitza\nAritzatxu izan da denboraldiko hondartza garbiena\nHondartzen balorazioa egin du Bizkaiko Foru Aldundiak, eta erabiltzaileen arabera, Aritzatxu izan da garbiena. Laga, berriz, erabiltzaileek hobekien baloratu dutenen artean dago.\nBalorazio “oso ona” izan dute Bizkaiko hondartzek. Meteorologiak hondartzetako asistentzia %13,03 murriztu duen arren, foru aldundiak emandako datuen arabera, 7,73ko puntuazioa jaso dute hareatzek; iaz, 7,92ko balorazioa eduki zuten.\nHobekien baloratutako hondartzen artean egon da Ibarrangeluko Laga, 8,90 puntugaz. Karraspiok 9,14ko balorazioa izan du eta Plentziako hondartzak 8,77koa. Hondartza guztiek jaso dutela 6 puntutik gorako kalifikazioa zehaztu du aldundiak. Hondartzen garbitasunari dagokionez, garbiena izan da Aritzatxu (8,35). Ogellak 8,26 puntu bildu ditu eta Arenak 8,13. Bizkaiko hondartzen garbitasunaren bataz bestekoa 7,74koa izan da.\nBeste urte batez, segurtasuna da inkestatuek ondoen baloratu dutena: 8,92ko puntuazioa jaso du, azken bost urteetako onena. Eta, arlo horren barruan, sorosleek ematen duten zerbitzua da, berriro, ondoen baloratu dutena; 9,88ko puntuazioa eduki du. “Nota horrekin azken 5 urteetako baloraziorik onena jaso du zerbitzuak”, adierazi dute aldundiko ordezkariek. Bainurako segurtasunak ere puntuazioa hobetu du, eta, aurten, 9,67 puntu lortu ditu. Gauza bera gertatzen da hondartzainen eraginkortasunarekin: 8,83 puntu jaso ditu.\nZerbitzu eta ekipamenduek 7,64ko puntuazioa jaso dute, arlo horretan iaz lortutako puntuazioa baino handiagoa –iaz 7,17 puntu jaso zituen–. Bozgorailuen erabilgarritasuna (7,75 puntu) izan da erabiltzaileek hoberen baloratu dutena. Dutxa kopuruari 7,32ko puntuazioa jarri diote.\nUmeen eskumuturreko zerbitzua berariaz aztertzen du aldundiak, eta 8,72ko puntuazioa jaso du. Lagundutako bainua ere, bikaintasunez baloratu dute, 9,18ko balioa eman diote.\nAutoz gehienak. Autoak izan dira, beste urte batez, hondartzetara joateko garraiobide nagusia: jendearen %52,9k erabili ditu. Hala ere, zehaztu dute metroan joan-etorriak egin dituzten erabiltzaileen kopuruak gora egin duela, %5,3 izatetik %10,4 izatera igaro direlako.\nErabiltzaile gehienek hurbilen dituzten hondartzak aukeratzen dituzte euren egonaldietarako, eta erbiltzaileen %89,7 bainatu egiten dira joaten diren bakoitzean. Hareatzetan emandako denborari dagokionez, areagotu egin da aurten; iaz 3,67 ordu izan zen erabiltzaileen bataz bestekoa, eta aurten, 3,96 ordutakoa da. Denbora hori ez da pandemiaren aurretik naturgune horien erabiltzaileek bataz beste igarotzen zuten lau ordutik gorako denborara hurbiltzen.\nPandemiaren ondorioz hartutako neurriei dagokionez, hamar pertsonatik ia bederatzi (%89,3) “oso seguru” sentitu dira. Segurtasun pertzepzio hori “nabarmen handitu” da aurreko urtearekin alderatuta; iaz inkestatutako pertsonen % 77,4k adierazi zuen seguru zegoela haretzan, eta % 74,9k, uretan.\n2.355.563 erabiltzaile. Meteorologiak hondartzetako asistentzia %13,03 murriztu du, eta 2.355.563 pertsona izan dira irailaren 1etik 30era bitartean hondartzetara joan direnak; iaz, 2.708.506 pertsona joan ziren. Kontuan hartu behar da iazko denboraldia ekainaren 15ean hasi zela, ohi baino hamabost egun beranduago.\n14 aldiz zarratu dituzte hondartzak. Aurten iaz baino gutxiagotan bete dira hondartzak. Hain zuzen, 14 aldiz itxi behar izan dituzte, eta iaz, berriz, 20 bider. Hondartza txikiak dira gehienetan hustu dituztenak, batez ere Aritzatxu.\n3.905: sorosle taldearen laguntza jarduketak. Hondartzetara joan diren pertsonen kopurua murriztu egin denez, gutxitu egin da Gurutze Gorriak ematen duen Istripuen Prebentzio, Sorospen eta Laguntza Zerbitzuaren jarduera. Hain zuzen, 3.905 jarduketa egin behar izan ditu, eta iaz, berriz, 5.099. Laguntza horietako gehienak zaurien (2.198) eta xabiroi-ziztaden (573) ondorioz gertatu dira, ohi bezela.\n1.178: erregistratutako gorabeherak. Hondartzainek 1.178 gorabehera erregistratu dituzte denboraldi honetan, iaz 960 izan ziren bitartean. Eta 55 erreklamazio jaso dituzte, hau da, 2020ko denboraldian izapidetutakoen ia erdia; iaz 104 izan zirelako guztira.\n501.640 kilo hondakin. Denboraldi honetako lau hilabeteetan hondartzetako garbiketa-zerbitzuak 501.640 kilo hondakin bildu ditu. kopuru horretako gehiena¡ (295.858 kilo) erabiltzaileek paperontzi berdeetara botatzen dutena da. Mareek ekarritako hondakinak, berriz, 163.762 kilo izan dira, eta hareatzetako sarreretan jarritako paperontzi horietan 42.020 kilo jaso dituzte.


B-tuber programan parte hartzeko deia Bilboko euskaldun gazteei - bizkaie.biz\nBizkaie! 2021-11-15 12:46 Euskerea berbagai\nSare sozialetarako ikus-entzunezkoak sortu eta era seguruan igoten ikasiko dabe.\nBilboko Udalak eta Azkue Fundazinoak B-tuber. Youtuber izarren bila! egitasmoa ipini dau martxan beste behin, uriko gazteentzako. Euskerazko eta dobako jarduera hori abenduaren 27tik 30era egingo dabe, eta izena emoteko epea zabalik dago, zemendiaren 28ra arte. 320 leku dagoz (txanda bakotxean 40). Tailer erako saiook Euskerearen Etxean izango dira.\nYoutuben eta antzeko beste sare sozial batzuetan sarri ibilten dira gazteak, gustuko edukiak topetan dituelako. Hortaz, B-tuber programearen bidez, erakutsi egin nahi deutse euren ikus-entzunezko laburrak sortzen eta sarera igoten, modu arduratsu eta seguruan. Bideoak grabau eta editetako moduak ikasiko ditue.\nGanera, aisialdian euskerea erabiltea bultzatuko da eta familiei kontziliazinorako bidea zabalduko jake, Gabonetan izango dalako tailerra, beraz, gazteak oporretan eta gurasoak lanean dabizan bitartean.\nAntolatzaileek azaldu dabenez, 11 eta 13 urteko gaztetxuek hartu leikie parte B-tuber programan (zehatzago, 2008, 2009 eta 2010. urteetan jaiotakoek). Bilbon erroldatuta egon behar dabe. Izena emoteko jarraibideak Udalaren webgunean topauko ditue (hemen).


Hortzetako ureztatzailea: zer den, norentzat den eta nola erabiltzen den | Consumer\nGailu honek ura botatzen du hortz eta hortzoien gainean, ahotik janari-hondarrak, hortz-plaka eta bakterioak kentzeko.\narabera: Osteguna, 2021eko martxoaren 18a\nGero eta gehiago zaintzen dugu gure ahozko osasuna. Oro har, espainiarrok egunean bi aldiz garbitzen ditugu hortzak (%43,3) edo hiru aldiz edo gehiagotan (%29,6), Espainiako Osasun Inkesta Nazionalaren (ENSE) (2017) arabera. Gehienek hortzetako pastarekin eskuz egindako eskuila besterik ez dugu erabiltzen, eta aho-irakuzketak edo kolutorioak dira gure aho-hortzetako higienea egunero osatzeko metodorik gogokoenak. Hala ere, beste sistema batzuek lekua hartzen dute; besteak beste, hortzetako irrigatzaileek. Produktu hau zer den, zertarako balio duen eta norentzat den egokia azalduko dizugu.\nEspainiarren % 70 inguruk eskuzko eskuila erabiltzen du hortzak garbitzeko; % 20k, berriz, eskuila elektrikoa aukeratzen du, batez ere herrialdearen erdialdean eta ipar-ekialdean, eta % 10ek bi modalitateak konbinatzen ditu. Gainera, ‘Espainiako Aho-hortzetako Osasunaren Liburu Zuria 2015’ izenekoaren arabera, aho-higienerako metodo osagarri ohikoenen artean aipatzekoak dira kolutorioak (%64), zeta edo hortz-haria (%34) eta hortzen arteko eskuilak (%18).\nBaina beste bat astiro agertzen da: ahoko edo uretako ihinztagailua. Eta, Dentisten Kontseilu Nagusiak onartzen duenez, gure herrialdean oso erabilera mugatua duten arren, duela urte batzuk arte odontologia-kontsultetan bakarrik ikusten genituen aparatu horiek gero eta gehiago ikusten dira etxeetako bainugeletan.\nZer da eta zertarako balio du hortzak garbitzeak?\nHortzen eta hortzoien gainean presiopeko ur-zorrotada bat botatzen duen gailua da hortzetako irrigatzailea. Hala, janari-hondarrak, hortzetako plaka eta bakterioak ken ditzakezu, eskuilarako irisgarriak ez diren lekuetan pilatuz joaten direnak. Gainera, batzuetan, urari agente antiseptikoren bat gehitzen zaio, mikrobioen kontrako efektua gehitzeko. Hortzoietako odola eta gaixotasunak murrizten ere laguntzen du.\nMerkatuan badira ahoko zenbait ureztatzaile (25 eta 90 euro bitarteko prezioak dituzte), baina haien diseinua eta egitura oso antzekoak dira. Urarentzako depositu bat du, eta, horri lotuta, mahuka bat, likidoa hortzen eta hortzoien gainean proiektatzen duen pita batean amaitzen dena. Zorrotadaren irteera-indarra erregulatzeko presio-hautagailua ere badu. Badira eramangarriak, mahai gainekoak, eskuila elektrikoak ere izan daitezkeenak… eta badaude tanga izan beharrean iturrira konektatzen direnak ere.\nEraginkorra da? 2009ko ikerketa estatubatuar baten arabera, biofilm ia guztia ezabatzen du haren erabilerak, ehun bigunen gainazalari atxikitzen zaion bakterio-film hori (mihia, mukosa eta abar). eta gogorrak (hortzetako azala). Eta Cochrane Osasun Taldeak 2019an egindako 35 azterlanen arabera, etxez etxeko lanari buruzko ebidentzia "mugatua eta ez-tinkoa" da. Hala ere, egileek adierazten dute epe laburrean hortzak eskuilatzea eta hortzak garbitzeak gingibitisa murriztu dezakeela epe laburrean, eta ahoko irrigazioa hortzetako haria erabiltzea baino hobea izan daitekeela gingibitisa murrizteko (baina ez plaka).\nHori bai, “hortzetako garbitzaileak ez ditu eskuilatzea eta hari edo eskuila bidezko hortzen arteko higienea ordezten, baizik eta osatu egiten du”, azaldu du Oscar Castro doktoreak, Dentisten Kontseilu Nagusiko lehendakariak.\nNoiz da gomendagarria ahoko irrigatzailea erabiltzea?\nGainerako metodoekin erabat garbi geratzen ez diren ahoko guneen higienea errazteko erabil badaiteke ere, hortzetako ureztatzailea ahoko patologiaren bat izateko arrisku handiagoa duten pertsonentzat da aproposa, Castro doktoreak dioenez:\ntxantxarra edo eritasun periodontala izateko arrisku handia duten pazienteak.\nhelduak, higienea guztiz egokia ez denean.\nhigienerako laguntza behar duten ezgaitasun handiko pazienteak.\nhortzetako tratamendu konplexuak (koroak, inplanteak) dituzten pertsonak, haien mantentze-lana hobetzeko.\nOrtodontzia finkoko tratamendua duten pazienteei ere gomendatu ohi zaie, bracketek eta alanbreek eguneroko higienean dituzten zailtasunak direla eta.\nNola erabili hortzetako ureztatzailea\nEgokiena da bainu-gelako konketan ahoko irrigatzailea erabiltzea, zipriztindu egiten baitu. Nola erabili? Adituek hortzoiaren lerroari jarraitzea gomendatzen dute, hortz guztietatik pasatuz eta ur-zorrotada hortzarekin eta hortzen arteko espazio guztien artean oiak marrazten duen lerrora bideratuz. Bi segundoz tiratu behar da zorrotada hortz bakoitzaren gainean, eta errepikatu prozesua pieza bakoitzean, aho osoa errepasatu arte. Lan horrek bi minutu inguru behar izaten ditu.\nZenbat aldiz garbitu behar dira hortzak ureztatzaile batekin egunean? “Dentistak berariaz adierazi ezean, gauez eskuilatu ondoren erabiltzea komeni da”, dio espezialistak.


English: Boris Yeltsin\n1992-03-16 - 1992-05-18\n← Konstantin Kobets - Pavel Grachev →\n1991-11-06 - 1992-06-15\n← baliorik ez - Yegor Gaidar →\n1. Errusiako presidente\n1991-07-10 - 1999-12-31\n← baliorik ez - Vladimir Putin →\nChairman of the Supreme Soviet of the Russian Federation\n1990-05-29 - 1991-07-10\nSobietar Errepublika Sozialisten Batasuneko Sobiet Goreneko kidea\nSupreme Commander-in-Chief of the Armed Forces of the Russian Federation\nButka , 1931ko otsailaren  1a\nProfessor Mukhamedyarova Street\nMosku, 2007ko apirilaren  23a (76 urte)\nNaina Yeltsina (1956-09-28 - 2007-04-23)\ningeniari zibila eta politikaria\nLeninen Ordena (1981-01-30)\nLanaren Bandera Gorriaren Ordena (abuztua 1971)\nLanaren Bandera Gorriaren Ordena (urtarrila 1974)\nOhorezko Intsigniaren ordena (1966)\nJubilee Medal "In Commemoration of the 100th Anniversary of the Birth of Vladimir Ilyich Lenin" (azaroa 1969)\nJubilee Medal "Thirty Years of Victory in the Great Patriotic War 1941–1945" (apirila 1975)\nJubilee Medal "60 Years of the Armed Forces of the USSR" (urtarrila 1978)\nOrder "For Merit to the Fatherland" I class (2001-06-12)\nHonorary citizens of Yerevan\nGold Medal Exhibition of Economic Achievements\nGrand Cross of the Order of the Cross of Vytis\nJanuary 13th commemorative medal\nHonorary Citizen of Sverdlovsk region\n1991ko Moskuko estatu-kolpea\nBoris Nikolaievitx Jeltsin, errusieraz Борис Николаевич Ельцин bɐˈrʲis nʲɪkɐˈlaɪvʲɪtɕ ˈjelʲtsʲɨn ahoskatua, (1931ko otsailaren 1a - 2007ko apirilaren 23a) errusiar politikaria izan zen. Sobietar Batasunaren desagertzearen eta Estatu Independenteen Komunitatearen sorreraren erantzulea izan zen. 1990ean Errusiako lehen presidentea bihurtu zen, zuzenki aukeratua izan zen lehena izanik.\nPolemika handia eragin dute haren erabakiek. Demokraziaren izenean, Sobiet Batasuna desegin eta erreforma ekonomikoak egin zituen, Errusian krisi ekonomikoa eraginez. Herrialdea bere onera itzuli zenerako haren ospeak nabarmen egin zuen behera. Hala ere, Jeltsinen akatsik larriena Txetxeniari erasotzea izan zen. Independentisten kontrako bi gerretan milaka pertsona hil ziren. Gerora haren etsai bilakatu zen Mikhail Gorbatxov izan zen Jeltsinen karrera politikoa hasi zuena, Alderdi Komunistaren Moskuko arduradun izendatu zuenean. 1985ean izan zen hori. Bi urte iraun zuen bi buruzagien arteko laguntasunak. 1987an kargugabetu egin zuten Gorbatxoven politika kritikatzeagatik. Bi urte geroago Alderdi Komunista utzi zuen. Bere garai onenak iristear zeuden.\nSobiet Batasunean nagusi ziren komunisten sostengurik ez zuen arren, eserleku bat lortu zuen Diputatuen Kongresuan, hautesleen %90en sostenguarekin. Horri esker Sobiet Gorenean sartu zen. Baina ez zuen SESBen alde lan egiteko asmorik, eta ekainean, Errusiaren independentzia aldarrikatu zuen. Berak irabazi zituen Errusian egin ziren lehen hauteskundeak. Sobiet Batasuna desagertzear zegoen. Jeltsinek bozak irabazi eta urte batera, SESBeko buruzagi kontserbadoreenek Gorbatxoven kontrako estatu kolpea egin zuten. Sobiet Batasuneko presidentea Krimean atxilotu zuten. Jeltsinek milaka manifestari bildu zituen Moskuko Etxe Zuriaren atarian — Legebiltzarra— eta hala lortu zuen matxinada etetea, eta Gorbatxov askatzea. Tanke baten gainetik aldarrikatu zuen bere garaipena. Nazioartearen sostenguarekin, 1991ko abenduan, Sobiet Batasuna desegin, eta Estatu Independenteen Komunitatea sortu zuen haren tokian.\nАҧсшәа: Елцин, Борис Николаи-иԥа\nAfrikaans: Boris Jeltsin\nአማርኛ: ቦሪስ የልጽን\naragonés: Boris Yeltsin\nالعربية: بوريس يلتسن\nمصرى: بوريس يلتسن\nasturianu: Borís Yeltsin\nAymar aru: Boris Yeltsin\nazərbaycanca: Boris Yeltsin\nتۆرکجه: بوریس یئلتسین\nбашҡортса: Ельцин Борис Николаевич\nžemaitėška: Borisos Jelcins\nBikol Central: Boris Yeltsin\nбеларуская: Барыс Мікалаевіч Ельцын\nбеларуская (тарашкевіца): Барыс Ельцын\nбългарски: Борис Елцин\nবাংলা: বরিস য়েলৎসিন\nbrezhoneg: Boris Yeltsin\nbosanski: Boris Jeljcin\nбуряад: Борис Ельцин\ncatalà: Borís Ieltsin\nکوردی: بۆریس یێڵتسین\nčeština: Boris Jelcin\nЧӑвашла: Ельцин Борис Николаевич\nCymraeg: Boris Yeltsin\ndansk: Boris Jeltsin\nDeutsch: Boris Nikolajewitsch Jelzin\nΕλληνικά: Μπορίς Γιέλτσιν\nEsperanto: Boris Jelcin\nespañol: Borís Yeltsin\neesti: Boriss Jeltsin\nفارسی: بوریس یلتسین\nsuomi: Boris Jeltsin\nfrançais: Boris Eltsine\nGaeilge: Boris Yeltsin\ngalego: Boris Eltsin\n客家語/Hak-kâ-ngî: Boris Yeltsin\nעברית: בוריס ילצין\nहिन्दी: बोरिस येल्तसिन\nhrvatski: Boris Jeljcin\nmagyar: Borisz Nyikolajevics Jelcin\nհայերեն: Բորիս Ելցին\nBahasa Indonesia: Boris Yeltsin\nГӀалгӀай: Ельцин Борис Николаевич\nIdo: Boris Yelcin\níslenska: Boris Jeltsín\nitaliano: Boris Nikolaevič El'cin\nJawa: Boris Yeltsin\nქართული: ბორის ელცინი\nқазақша: Борис Николаевич Ельцин\n한국어: 보리스 옐친\nkurdî: Borîs Yeltsîn\nКыргызча: Борис Ельцин\nLatina: Boris Ieltsin\nLëtzebuergesch: Boris Nikolajewitsch Jelzin\nlumbaart: Boris Nikolaevič El'cin\nlietuvių: Borisas Jelcinas\nlatviešu: Boriss Jeļcins\nMalagasy: Boris Yeltsin\nолык марий: Ельцин, Борис Николаевич\nBaso Minangkabau: Boris Yeltsin\nмакедонски: Борис Елцин\nമലയാളം: ബോറിസ് യെൽത്സിൻ\nмонгол: Борис Ельцин\nमराठी: बोरिस येल्त्सिन\nBahasa Melayu: Boris Yeltsin\nMalti: Boris Yeltsin\nمازِرونی: بوریس یلتسین\nनेपाली: बोरिस येल्तसिन\nनेपाल भाषा: बोरिस येल्सिन\nNederlands: Boris Jeltsin\nnorsk nynorsk: Boris Jeltsin\nnorsk: Boris Jeltsin\noccitan: Borís Ieltzin\nИрон: Ельцин, Борис Николайы фырт\nਪੰਜਾਬੀ: ਬੋਰਿਸ ਯੈਲਤਸਿਨ\nNorfuk / Pitkern: Boris Eltsin\npolski: Borys Jelcyn\nپنجابی: بورس یلسن\nportuguês: Boris Iéltsin\nRuna Simi: Boris Yeltsin\nromână: Boris Elțîn\nрусский: Ельцин, Борис Николаевич\nрусиньскый: Борис Николаевич Ельцин\nсаха тыла: Ельцин Борис Николаевич\nsicilianu: Boris Eltsin\nScots: Boris Yeltsin\ndavvisámegiella: Boris Jeltsin\nsrpskohrvatski / српскохрватски: Boris Jeljcin\nSimple English: Boris Yeltsin\nslovenčina: Boris Nikolajevič Jeľcin\nslovenščina: Boris Jelcin\nсрпски / srpski: Борис Јељцин\nsvenska: Boris Jeltsin\nKiswahili: Boris Yeltsin\nślůnski: Boris Jelcyn\nதமிழ்: போரிஸ் யெல்ட்சின்\nтоҷикӣ: Борис Елтсин\nไทย: บอริส เยลต์ซิน\nTagalog: Boris El’cin\nTürkçe: Boris Yeltsin\nтатарча/tatarça: Борис Ельцин\nукраїнська: Єльцин Борис Миколайович\nاردو: بورس یلسن\noʻzbekcha/ўзбекча: Boris Yeltsin\nvepsän kel’: Jel'cin Boris\nTiếng Việt: Boris Nikolayevich Yeltsin\nWinaray: Boris Yeltsin\nმარგალური: ბორის ელცინი\nYorùbá: Boris Yeltsin\nBân-lâm-gú: Boris Yeltsin


PSORIMILK in Puente Genil erosi batetik 39€\nPsorimilk in Puente Genil\nKrema Psorimilk batetik psoriasia erosi in Puente Genil\nEskuragarri ez dagoenean Psorimilk in Puente Genil, izan behar du:\nNon erosi in Puente Genil Psorimilk\nBete eskaera orria erosteko krema batetik psoriasia Psorimilk in Puente Genil at prezioa apaldu. Espero dei bat adviser at zure eskaera krema PsorimilkKudeatzailea, deitu ahal izango duzu laster. Ordaindu partzelaren daiteke lortu ondoren, bere gora postetxean edo mezularitza in Puente Genil.\nKrema psoriasia Psorimilk oso eraginkorra da droga aukera ematen dizu azkar eta erraz kentzeko guztiak gaixotasunaren sintomak. Adituen arabera in Puente Genil, tresna hau nabarmentzen da aldean beste drogak aurkeztu global farmazia merkatuetan, krema konplexua du eragina.\nNola erosi krema Psorimilk in Puente Genil\nErreserba bat egiteko at prezioa best Psorimilk in Puente Genil (Espainia), erabiltzeko eskaera orria eta idatzi xehetasunak ordena, barruan ordu izango duzu, jarri harremanetan Kudeatzailea galdera guztiak erantzun, eta bidalketa Psorimilk at esan zuen helbidea. Ordainketa-paketeak ordaindu entrega courier edo postetxean. Kostua bidaltzen partzelaren Psorimilk el correo arabera alda daiteke distantzia hiria Espainia, jakiteko prezioa aholkulari baten ondoren prozesatzeko ordena on krema Psorimilk batetik psoriasia web-orri ofiziala.\nZaila da, baina curable: erremedio ona psoriasia\nNola aukeratu erremedio eraginkorra psoriasia? Botikak homeopathic sendagaiak, xanpuak, gelak, spray - zein da hobea lagunduko gaixotasunaren aurkako borrokan?\nOrdena in Puente Genil Psorimilk


Bainu osasungarria hartzeko aholkuak igerilekuetan - Bañuko urak - Hondartzak eta igerilekuak - Ingurugiro Osasuna - Osasun Saila - Eusko Jaurlaritza - Euskadi.eus\nIngurumen Sanitatearen menua\nEuskadiko uraren kalitatea\nUren kalitateari buruzko laburpena\nBeruna kontsumoko urean\nDesinfekziotik eratorritako produktuak\nKontsumo urak (Profesionalentzako aplikazioa)\nLegionelosiaren prebentzioa eta kontrola\nDesinfekzio, garbiketa eta mantentze-lanen tratamenduak\nPrestakuntza eta kualifikazioa\nHozte-dorre eta lurrun-kondentsadoreen jakinarazpena\nLotura erakunde eta instituzioetara\nBainu osasungarria hartzeko aholkuak igerilekuetan\nIgerilekuak, bai publikoak eta bai auzo-elkarteetakoak erabiltzaileez betetzen dira eguraldi onaren etorrerarekin. Erabilpen horretan arretazko neurri batzuk hartu beharra dago osasunaren babeserako.\nEusko Jaurlaritzako Osasun Sailak uraren kalitatearen, bere tratamenduaren eta instalazioen mantenimenduaren kontrol sanitarioa egiten du. Batzuetan, uraren tratamenduak eragozpen arin bar sor dezake begietan eta belarrietan. Begiak narritatzen bazaizkigu betaurrekoak erabili behar ditugu, eta baldin narritadura belarrietan bada, medikuari kontsultatzea da seguruena.\nKontuz ibili behar da digestioarekin; dutxa hartu behar da bainatu aurretik eta ondoren; txanoa erabili behar da eta txankletan, onddoak ez harrapatzeko. Txanoa, txankletak eta xukadera erabilera pertsonaleko objektuak dira eta "ez" dira inorenekin trukatu behar.\nKomunak erabili behar dituzte bai helduek eta bai haurrek, igerilekuko ura ahalik eta garbien mantentzeko. Gogoan eduki higienea osasuna dela eta osasuna denoi dagokigula.\nAlda zaitez bertara heltzean. Bainurako diren guneetan ez zaitez kaleko arropekin edo oinetakoekin egon.\nErabili txankletak. Igerilekuko edo aldageletako zorua ikutuz gero, birusek eta onddoek eragindako larruazaleko alterazioak sor daitezke. Larruazala, urak bigunduta, sentikorragoa izan daiteke eta, oinetakoen babesik ez badago, lesioak pairatzeko arriskua handiagoa da.\nDutxa zaitezbainua hartu baino lehen eta hartu ondoren. Erabili txanoa. Gerta litezkeen konjuntibitisak saihesteko, bainua hartzen denean betaurrekoak erabiltzea komenigarria izan daiteke.\nNeska-mutikoei txikitatik komunak erabiltzenerakutsi eta ohitu. Horrela, igerilekuetako ura garbiago mantenduko da.\nErabili beti zure eskuoihala. Bakoitzak berea erabili behar du. Erabilera pertsonaleko objektuak trukatuz, besteak beste, onddoen eta bakterioen transmisioa errazten da.\nSaihestu eguzkitan denbora luzez egotea eta zure larruazal-motarentzako egokia den eguzkitako krema erabili. Neska-mutikoekin aholku hau muturreraino eraman.\nErabili, bainua hartzeko lekuen aldameneko guneak erabili, edo jateko eta edateko baimendutakoak. Ez bota janari-hondarrik, latarik, hondakinik eta zigarro-mutxikinik. Paperontzi edo edukiontzi egokia erabili. Horrela, toki horiek garbiago egongo dira.\nAzken aldaketako data:&nbsp2017/02/15\nBainua hondartzetan eta zingiretan\nHondartzen osasun-egoera (mapa)


EAE-ko haur eta nerabeen adierazle sistema | Fundación EDE Fundazioa\nEAE-ko haur eta nerabeen adierazle sistema\nEAE-ko haur eta nerabeen adierazle…\nEusko Jaurlaritzako Enpleguko eta Gizarte Politiketako Saileko Familia Politika eta Komunitate Garapeneko Zuzendaritzak gugan jarri du konfiantza EAEn haurren eta nerabeen egoeraren jarraipena egiten laguntzeko eta ikuspegiaren informazio adierazgarriena eta eguneratua bereizteko gai den adierazle-sistema bat diseinatzeko.\nNola sortu da? Zergatik da benetan erabilgarria?\nSistema 2010ean sortu zen aurretik EDE Fundazioan egin genuen ikerketa batean garatutako tresna eta ezagutzetan oinarrituta. Ordukoa eremuan espezializatutako bi erakunderen, Pere Tarrés Fundazioaren eta Koine-Aequalitas Fundazioaren, lankidetzarekin egin genuen, Euskadiko Haur eta Nerabeentzako Defentsa Bulegorako: EAE haur eta nerabeen egoerari buruzko azterlana, haien eskubideen eta bizi-kalitatearen ikuspegitik.\nGainera, gerora berrikusi eta eguneratu egin da 2012an, 2014an eta 2016an, hobetzeko eta ahalik eta tresna erabilgarriena lortzeko, haurren ongizateari jarraipena emateko nazioarteko erakunde ugarik egindako gomendioen arabera eta ikerketa arloan izandako aurrerapenen arabera.\nFuntsean tresna erabilgarriagoa izatea lortu dugu; izan ere, hasiera batean sistema osatzen duten 200 adierazle inguru izatetik eta gaur egun 100 adierazle inguruz osatutako sistema berria izatera pasatu da, adierazle “onenak” bereizteko analisi eta ebaluazio zorrotza egin ondoren.\nTresna erabilgarria da haurren ongizatea neurtzeko dimentsio ugariko ikuspegitik (osasuna, hezkuntza, aisialdi, teknologia berriak… kontuan hartuta), haien ikuspegien eta bizi-kalitatearen ikuspegitik.\nEAEn haurren egoerari buruz eskuragarri dauden azken datu garrantzitsuenak arin biltzea eta zabaltzea ahalbidetzen du.\nEskubideetan izandako aurrerapenak eta erronkak ikusgai egiteko tresna da; egoera ahulenean dauden eta urrakorrenak diren taldeak identifikatzeko eta bistaratzeko, baita arreta gehien behar duten alderdi kritikoenak ere.\nErabakiak informatuta hartzea sustatzen eta babesten du, eta ebidentzietan oinarritutako politika publikoak egitea ahalbidetzen du.\nInteresa duten eragileek lan honen emaitzak errazago jaso ditzaten, formatu ugaritan dago:\nDeskribapen-txostena, adierazle bakoitzaren fitxekin: fitxa bakoitzak informazio teknikoa (data, iturria, garrantzia, oharrak…) eta datuaren deskribapen laburra eta interes handieneko konparatiboak eskaintzen ditu.\nTxosten diagnostiko exekutiboa: egungo panoramaren ikuspegi orokorra ematea du helburu, adierazgarrienak diren adierazleen datuak jasoz eta hausnarketa eginaraziz.\nEsteka hauen bidez ikus daitezke argitaratutako azken txostenak:


Hassanna Aalia gazte sahararra babesteko manifestazioa larunbatean Bilbon | LAB SINDIKATUA\nNazioartea Idazkaritza Elkartasuna Hassanna Aalia gazte sahararra babesteko manifestazioa larunbatean Bilbon\nHassanna Aalia gazte sahararra babesteko manifestazioa larunbatean Bilbon\nEuskal Herriko hogei eragile politiko, sindikal eta sozialek Hassanna Aalia gazte sahararraren aldeko manifestazioa deitu dugu datorren urtarrilaren 31n, larunbata, Bilbon. Mobilizazioa 17:00etan abiatuko da Arriaga plazatik abiatuta. Bilbon eginiko agerraldian gure elkartasuna adierazi genion espainiak asilo politikoa ukatu eta estatutik ateratzeko 15 eguneko epea jarri dion gazte sahararrari.\nHassanna Aalia bizi osorako espetxe zigorrera kondenatu zuen Marokoko epaitegi militar batek Gdem Izik-eko duintasunaren kanpamenduan parte hartzeagatik. Une horretan Euskal Herrian aurkitzen zen gaztea eta bertan geratzeko hautua egin zuen Espainiari asilo politikoa eskatuz. Orain dela astebete, ordea, asilo politikoa ukatu dio espainiak. Gaur bildutako eragileek argi adierazi dute Aalia borroka sahararraren aldeko ekintzailea dela eta gazteak 17 urte zituenetik atxiloketak, tratu txarrak eta torturak pairatu izan dituela polizia marokoarraren eskutik. Beraz, errefuxiatu izaera eskuratzeko ezinbesteko eskakizunak betetzen dituela.\nEskubide zibil eta politikoen urraketa honi aurre egiteko, herritarrak larunbateko manifestazioan parte hartzera deitu nahi dizuegi, guztion artean indarra egin eta Hassanna Aaliari asilo politikoa eman diezaioten.\nEragile politiko, sindikal eta sozialen oharra\n«Lehenik eta behin, bertaratu garen eragile sozial, politiko eta sindikalek, gure babesa eta elkartasuna adierazi nahi diogu Hassanna Aaliari, gure adiskide eta sahararren aldeko borrokako aktibista.\nNazioarteko hainbat erakundek publikoki eta aho batez salatu dute Auzitegi Militar honek abian jarritako prozedura ez dela bidezkoa, ez baitu gutxieneko bermerik betetzen: Dirudienez, akusatuen deklarazioak torturapean egin dituzte; gainera, ezin izan dituzte aurkeztu euren errugabetasuna baieztatzeko eskatutako frogak; eta azkenik, polizia akta faltsuak aurkitu dira.\nHerri Eragileak: EGK, Sahararen diaspora, Ahaztuak 1936-1977, Tolosaldea Sahararekin, Ikasle Abertzaleak, Etawasol, EHE, Komite Internazionalistak, Leioako Sahararen aldeko elkartea FATH, ATFAL Getxo, Elkartzen, Bizikidetza eta elkartasuna elkartea, Bilgune Feminista, Hernaniko saharar herriaren lagunak, Ernai, Amigos y amigas del sahara (Ermua), GITE-IPES, Askapena, Eleak, Asociación Euskadi Sahara, Amigas y amigos de la RASD, Gazte Abertzaleak, Berriotxoak, Martcha Patriotica, Constituyente de axiliad@s colombianos por la paz, Gazte Komunistak\nSindikatuak: LAB, ELA, STEILAS, EHNE Bizkaia, ESK\nAlderdi politikoak: Ezker Anitza, EH Bildu, PCE-EPK, EAJ-PNV»


EPA, hezkuntza guztion eskura jartzen duen ikastetxea - etakitto.eus\nEPA, hezkuntza guztion eskura jartzen duen ikastetxea\nIsasi kaleko 39. zenbakian dagoen EPA Eibar HHI ikastetxea helduen heziketara bideratuta dago. EPAren jarduna eta eboluzioa Eibarko gizarteak bizi izan duen bilakaeraren isla da eta, hezitzeko aukera emateaz gain, herriarekin, eta hemengo bizimoduarekin eta hizkuntzarekin lehen harremana eskaintzen die hainbat herritarri.\nEPAri buruz informazio gehiago behar izanez gero, 943 20 88 56 telefonora deitu edo epaeibar@yahoo.es helbidera idatzi daiteke.\nFernando Gomez Eibarko EPAko zuzendariak argi diosku: “18 urtetik gorako edozein ikaslek ditu zabalik gure ateak”. EPAn bi hezkuntza mota eskaintzen dituzte: arautua eta ez arautua. Baina, zer da hezkuntza arautua? “Lehen Hezkuntzan eta Bigarren Hezkuntzan egiten den gauza bera, baina helduei zuzendua”, Gomezek azaltzen digunez. “Hiru gradutan banatzen da. Analogia egiteagatik, lehenengo bi graduak Lehen Hezkuntza bezalakoak izango lirateke, eta hirugarren gradua, ostera, DBH modukoa”.\nEibarko EPAko ikasle gehienek lehen bi graduetan ematen dute izena. “Gradu hauetako ikasleak etorkinak izaten dira batez ere. Nagusiki, gaztelera eta beste hizkuntza batzuk ikasi nahi dituzte, eta hezkuntza jaso nahi dute”, diosku zuzendariak. Hirugarren gradua, ostera, “ezberdina da”, Gomezen berbetan. “Hemen jaio eta hezitako ikasle gehiago ditugu gradu horretan. Adibidez, bere sasoian DBH amaitu ez zuten ikasleak eta ikasteari berrekin diotenak”, dio.\nIkasleria oso heterogeneoa da. Bakoitzak jakintza maila ezberdina du hizkuntzari eta ikasketa edukiei dagokienez, eta, ondorioz, taldeak sortzeko orduan nahiko buruhauste izaten dituzte EPAkoek. “Ikasleak sailkatzeko zenbait gauza hartzen ditugu kontuan: hizkuntza-maila (zenbat dakiten euskaraz eta gazteleraz) eta aurretik egindako ikasketak”, azaldu digu zuzendariak. “Adibidez, baditugu euren herrialdeetan unibertsitate-ikasketak egin dituzten ikasleak, baina euskaraz edo gazteleraz ez dakitenak egiten. Beraz, hizkuntza jasotzera etortzen dira hona (hemengo gizartean integratzeko, lana aurkitzeko aukera gehiago izateko…), euren helburua ez da titulua jasotzea”, gehitzen du.\nHeterogeneotasun horrek zailtasunak eragiten ditu antolatzeko orduan, baina hori da EPAren ezaugarria. “Gradu berean oso maila ezberdineko jendea aurki dezakegu, hezkuntza-maila zein hizkuntza-maila aldetik, baina oso zaila da talde homogeneoa osatzea”, Gomezek dioenez. “Irakasleek lan handia egin behar izaten dute, ikasle guztien beharrei heldu behar dietelako. Lan handia egin behar da azpitik. Batez ere, hasiera-hasieratik hasten diren ikasleen taldeetan. Euretako asko analfabetoak dira. Agian batzuek badakite arabieraz idazten, baina ez dute ezagutzen hemengo alfabetoa”.\nIkasleen profil ezberdina ikusita, logikoa da pentsatzea ikasle guztiek ez dutela denbora berdina behar EPAko ikasketekin amaitzeko, eta uste hori berretsi digu Gomezek. “Ikasle askok lau urte edo gehiago eman dituzte gurekin, beste batzuek gutxiago… Kontuan izan behar da gure ikasleen egoera soziokulturala eta sozioekonomikoa ere oso aldakorra dela kasu batzuetan. Hau da, batzuk Eibarren egon daitezke bizitzen, baina Barakaldon lana aurkituz gero, hara joaten dira bizitzera. Mugikortasun handia dago ikasleen artean eta, era berean, baita ezegonkortasuna ere”, kontatu digunez, “baina badago talde egonkorra ere”.\nIkasleen errealitatea gainetik ikusita eta euren egoera kontuan izanda, zenbatek lortzen dute ikasketak amaitzea edo, gutxienez, EPAn hasi aurretik jarritako helburuak lortzea? “Badaude ezer jakin gabe etorri ziren ikasleak eta, gero, unibertsitate-ikasketak egin dituztenak. Orokorrean, ikasleen aurrerapena handia izaten da. Dena dela, ikasleen egoera ezegonkorra dela onartzen dugu, aldakorra dela, eta moldatzen saiatzen gara, ordutegi aldetik eskaintza zabalduz”, diosku Gomezek. Horregatik, klaseak goizean eskaintzen hasi ziren, arratsaldekoei eusteaz gain. “Batzuek arratsaldez egiten dute lan, ama diren askok goizean izaten dute denbora gehiago…”, argitu digu.\nEPAra etortzeak “ate guztiak” zabaltzen dizkie ikasleei. “Etorkin askorentzat EPA da lehenengo atea gure herrietan. Alde batetik, hizkuntzaz jabetzeko aukera dutelako; eta bestetik, herrikide berriak ulertzeko eta eurekin lehen harremana izateko aukera ematen zaielako”, zuzendariaren ustez.\nEPAko atea zeharkatu ondoren, bidean ez galtzeko, zentroak orientatzaile zerbitzua jartzen du ikasleen eskura, toki batera edo bestera bideratzeko. “Gure ikasleak beste herritarrek dituzten baldintzekin bizi izatea da helburuetako bat”, diosku Gomezek.Beraz, EPAko irakaslegoaren lana ez da hezkuntzara mugatzen. “Akademikoa izateaz gain, gure lana emozionala, integratzailea eta pertsonala da”, gehitzen du.\nHerrira zabaltzeko asmoz\nHezkuntza arautuko hiru graduetan dihardute EPAko ikasleen %80k, baina zer egiten du beste %20ak? Orain dela urte batzuk, EPA oso ezberdina zen. “Hemen jaiotako jendea etortzen zen batez ere; lana amaitu ondoren, ikasten jarraitu nahi zuen jendea. Adibidez, bere sasoian oinarrizko gradua ikasi ez eta gero titulua atera nahi zutenak”, kontatu digu Gomezek. “Bestetik, bazeuden gehiago formatu nahi zuten ikasleak ere, tituluak lortzeko asmo barik”. Horrela, hezkuntza ez arautua eskaintzen zuen EPAk, “tailer modukoak eskainiz, arratsaldeetan batez ere”, zuzendariaren berbetan.\nGaur egun hezkuntza ez arautuko zenbait talde daude EPAn ingelesa, euskara eta informatika ikasten. “Hala ere, beste tailer batzuk izan ditugu orain arte: memoria hobetzeko tailerrak (jende nagusiarentzat), adibidez”, dio Gomezek.\nZuzendariak azaldu digunaren arabera, gaur egun hezkuntza arautuak du protagonismoa EPAn, Eibarko gizarteak izan duen bilakaeraren erakusle. Baina ez hemen bakarrik, inguruko herrietan ere gauza bera ikusi delako. “Eibarko zentroak lau ‘zirkulu’ ditu. Egoitza nagusia hemen dago, baina Elgoibarren, Deban eta Mutrikun ikastetxeak ditugu”, diosku zuzendariak. 400 ikasle inguruk dihardute ikasten lau zentroetan eta, Gomezen esanetan, asko hazi da kopurua azken urteetan.Ikasturte berria martxa betean hasi dute EPAn, indarrak berrituta. “Zuzendaritza-talde berria hasi da lanean eta bi erronka nagusi ditugu. Batetik, herriko eragile ezberdinekin ditugun harremanak gehiago zabaltzea eta sendotzea; ulertzen dugulako gure hezkuntza ezin dela eskola barrura mugatu, zabaldu behar garela. Eta, bestetik, egoitzaren hobekuntza eta aldaketa. Izan ere, oso zaharkitua eta txiki geratu zaigu. Egoitzaren egoerarengatik ezin izaten dugu gauza batzuk egin”, bota digu zuzendariak.\nErronkak ez dira makalak, baina azken bi urteetakoari aurre egin eta gero, itxaropentsu begiratzen diote etorkizunari. “Pandemiarekin oso gaizki pasatu dugu. Ezin izan genituen klaseak online egin, ikasle askok ez zutelako ordenagailurik edo Internetik. Arazoak izan genituen jarraipena egiteko eta, noizbehinka, telefonoz deitzen genien hona etortzeko eta paperean ariketa batzuk emateko. Posta arruntez ere bidali genien materiala!”, gogoratzen du.\n« Ibon Muñoa: “Sormena lantzea oso garrantzitsua izan da espetxealdiari aurre egiteko” Herritar biziekin basoak bizi »


Enbaxadore Programak 8 enbaxadore berri izendatu ditu - Kursaal Donostia - San Sebastián Kursaal Donostia – San Sebastián\nEnbaxadore Programak 8 enbaxadore berri izendatu ditu\nGaurkotasuna / 26 martxoa, 2015\nZortzi profesional Donostiaren eta Gipuzkoaren enbaxadore izendatu zituzten atzo, Donostia Turismo & Convention Bureauk eta Kursaalek sustatutako Enbaxadore Programaren baitan. Programa honen helburua hemen egiten diren bilerei lotutako turismoa babestea eta bultzatzea da. Honako hauek dira 2012an sortutako "elkarte" ospetsua osatzen duten 36 profesionalen zerrendan gehituko diren zortzi enbaxadore berriak: Daniel Zulaika, HIESaren aurkako EAEko Planaren koordinatzailea (HIESari buruzko Biltzar Nazionala lortu du 2015eko maiatzerako); Xabier Benegas eta Rafael Benegas, lehenengoa EAEko Podologoen Elkargoko presidentea (Podologiako Biltzar Nazionala lortu dute 2016ko ekainerako); Alejandro Toral eta José Antonio Navarro, Donostiako Unibertsitate Ospitaleko Haurren Alergologia Unitatekoak (Espainiako Alergologiaren eta Immunologia Klinikoaren Elkartearen Biltzarra 2016ko urrian hemen egitea lortu dute); Nina Camborda Coll, odontologoa (Endodontziaren Espainiako Elkartearen Biltzar Nazionala ekarriko du 2016ko urrian); Juan Carlos Garmendia, Donostiako Unibertsitate Ospitaleko Urologia Zerbitzuko laguntzailea (Neurourologiako eta Uroginekologiako Sozietate Iberoamerikarraren Nazioarteko Biltzarra 2014ko irailean Donostian egitea lortu zuen) eta Alberto Hernández Fernández, Donostiako Unibertsitate Ospitaleko Bizkarrezurreko kirurgialaria (2017ko ekainean Donostiara ekarriko du Bizkarrezurreko Gaixotasunak Aztertzeko Elkartearen Biltzar Nazionala). Alkatea, diputatua eta Pedro Miguel Echenique Izendapenak entregatzeko ekitaldia Gipuzkoako foru diputatuak eta Donostiako alkateak zuzendu zuten. Bertan izan ziren aurreko edizioetan izendatutako hogeita hamar bat enbaxadore, eta ongietorria egiteko hitzaldi labur bat eman zuen Pedro Miguel Echenique ohorezko enbaxadoreak. Ekitaldian parte hartu zuten programa hau sustatzen duten Donostia Turismo & Convention Bureau eta Kursaal erakundeen zuzendariek ere, Manu Narváezek eta Iker Goikoetxeak. Zortzi enbaxadore berriei beren izendapenak entregatzeko ekitaldiaren ondoren afari bat egin zen Kursaaleko "Ni Neu" jatetxean, lehen mailako profesionalak biltzeko, ezagutzak trukatzeko eta sinergiak bilatzeko. Asturiasko Printzea Saria jaso zuen Pedro Miguel Echeniquek eskerrak eman zizkien bertan bildutakoei, "Donostiarekin eta Gipuzkoarekin duten konpromisoarengatik", eta hiriaren eta lurraldearen alde lanean jarraitzera animatu zituen, biltzar, bilera eta jardunaldien bitartez jakintza erakarriz. Narváezek eta Goikoetxeak ere eskerrak eman zituzten bertaratzeagatik, eta izendatu berriei "esperientzia errepikatzeko edo beste lankide batzuk biltzarrak Donostiara erakartzeko erronkarekin bat egitera animatzeko" deia egin zieten. Biltzarren eragina Gipuzkoan Donostia Turismo & Convention Bureauk eta Kursaalek sustatutako programa honen helburua Estatuko zein nazioarteko ekitaldi garrantzitsuak Donostiara eta Gipuzkoara ekartzeko eta Donostia eta Gipuzkoa ezagutarazteko eta sustatzeko beren ekarpena egin duten pertsonen lana aintzatestea da. Hautagaitza aurkezteak eta biltzar bat antolatzeko ardura hartzeak eskatzen duen ahalegina nabarmendu nahi dute Kursaalek eta Donostia Turismo & Convention Bureauk, izan ere, lan desinteresatu honek eragin handia du; bai ekonomian bai gure ingurunean jakintza sortu eta zabaltzeari dagokionez. Biltzarrek hazkunderako indar handiena duen segmentua osatzen dute; kuantitatiboki lurraldeko baliabide ekonomikoak dinamizatzen dituen ekintza da. Azken sei urteetan 115 milioi euro inguruko eragina sortu du Donostian, bertan egin diren 700 biltzar baino gehiagori esker. Biltzarren jarduera lurraldearen apustu estrategiko bat da, jakintzaren ekonomia bultzatzen duen jarduera bat. Estatu mailan, Gipuzkoa eta Donostia posizio bikainean daude sektorean: Kursaal APCEren (Espainiako Biltzar Jauregien Elkartea) biltzar jauregien sailkapeneko 4. postuan egon zen 2010. urtean, hiriaren edertasunari, gastronomiari eta giza kapitalari esker. Congreso Nacional de Podología Xabier Benegas - Rekondo y Rafael Benegas Rekondo Congreso Nacional de la Asociación Española de Endodoncia (AEDE) - Nina Camborda Coll Congreso Nacional del GEER (Sociedad para el Estudio de las Enfermedades del Raquis) - Alberto Hernández Fernández Congreso de la Sdad. Española de Alergología e Inmunología Clínica (SEAIC) - Alejandro Foral Badas y José Antonio Navarro Echeverría Congreso Internacional de Sociedad Iberoamericana de Neurourología y Uroginecología (SINUG) - Juan Carlos Garmendia Larrea Congreso Nacional sobre el SIDA (SEISIDA) - Daniel Zulaika Aristi


Ia zazpi hilabeteko etenaren ostean, plazara itzuliko dira Bardoak - KULTUR SHAREA\nTxapelketa urriaren 2an berrabiaraziko da, osasun eta segurtasun neurri guztiak bermatuta; egun horretan jokatuko dira bi finalaurrekoak, Goizuetan eta Jaunsaratsen. Finala urriaren 17an izango da, Lizarran.\nSei hilabete luze pasa dira Bardoak 2020, Nafarroako taldekako bertsolari txapelketa, eten behar izan zenetik, Covid-19aren krisiaren eraginez. Bi finalaurreko eta finala gelditzen ziren jokatzear txapelketari amaiera emateko. Ordurako, Leitzako Atekaberts komeni taldeak eskuratu zuen finalean parte hartzeko txartela, baina beste bi finalistak zeuden argitzeko. Bata, Goizuetako finalaurrekoan zehaztekoa zen, Lesakako Arranopola eta Malerreka-Baztango Bertsonautak taldeen artean jokatzekoa zen saioan (joaneko saioan, Anizen, Bertsonautak taldekoek eskuratua zuten lehen puntua). Bestea, Jaunsaratseko finalaurrekoan zen argitzekoa. Han elkartu behar ziren Berako Lamixene eta Barañaingo Hego haizea taldeak, txartela nork eskuratu (Tafallan zen jokatua aurretik joaneko saioa, eta beratarrek lortua zuten puntua). Bertan behera gelditu ziren ordea bi saioak, eta baita martxoaren 28rako aurreikusitako finala ere.\nOrain, ia zazpi hilabeteko etenaren ostean, plazara itzuliko dira Bardoak, egitasmoa bukatzeko falta zena jokatzeko asmoz. Nafarroako Bertsozale Elkarteak, tokiko antolatzaileekin batera, konpromisoa hartu du krisi egoerak eskatzen dituen segurtasun eta prebentzio neurri guztiak betetzeko. Gauzak horrela, aforoak mugatu egingo dira, segurtasun tarteak mantenduko dira, aretoetara sartzeko eskuak garbitu beharko dira, eta musukoa ezinbestekoa izango da, saio guztian zehar. Gainera, saioen osterako aurreikusitako otorduak ez dira egingo.\nUrriaren 2an itzuliko dira Bardoak kantura, egun horretan egingo baitira finalaurrekoak Goizuetan eta Jaunsaratsen. Lehen kasuan, aldez aurretik erosi beharko dira sarrerak, Goizuetako estankoan. Basaburuako saioan, berriz, egunean bertan izango dira sarrerak salgai, aretoan.\nFinala, urriaren 17an egingo da, Lizarrako Ikastolan. Finalerako sarrerak aldez aurretik salduko dira, irailaren 28tik aurrera, Ikastolan bertan, eta baita www.bertsosarrerak.eus atarian ere. Saldu gabe geldituko balira, finalaren egunean bertan ere jarriko lirateke salgai, 15:30etik aurrera, leihatilan.\nTags: Bardoak, Bardoak 2020\nDonostiako jazzaren jatorria ikertu du Patri Goialdek


Semaltiko adituak: Marketineko Web Scraping Zerbitzuen abantailak\nGaur egun, enpresek ezin dute bizirik iraun datuak erauzi gabe. Lehiakideei, bezeroei, produktuei, zerbitzuei, irteera berriei eta merkatu berriei buruzko datuak lortuko dituzu. Interneteko datuek eragina izaten dute, baina merkatari digitalek uste dute datuak biltzeko, ateratzeko eta berrerabiltzea gogorra dela. Eskuineko tresnekin, ordea, zure negozio linean kostu eraginkorra eta eraginkorra lortzeko ez da zaila.\nHona hemen interneten web scraping zerbitzuak interneten edo gizarte komunikabideen marketerren onurak buruz hitz egin dugu.\n1. Datu zehatzak ziurtatzea\nDatuen erauzketa tresnen bidez datuak erauzteko datuak formatu irakurgarri eta eskalagarrietan laguntzen laguntzen du, merkaturatzaile digitala zereginak egiteko.Ikerketa-enpresek, enpresek eta merkaturatze-enpresek gehien eskuz datuak biltzen dituzte plangintza, ikerketa eta analisia egiteko. Noizean online marketing da, web scraping metodoa onena, fidagarria eta seguruena joan. Interneteko marketinek beren lehiakideei, gaur egungo joerari, produktu eta zerbitzuei buruzko informazioa jasotzen dute. Informazio hori erabiltzen dute sustapena, prezioak eta banaketa helburuetarako. Kalitatezko emaitzak bermatu egiten dira fidagarriak diren tresnak erabiltzen dituzunean soilik, eta zure datuak erauzi gabe akatsak eta irakurgarriak izan behar dira.\n2. Gorde denbora eta espazioa\nDatuen edo web scraping zerbitzuak beste onura bat da gure denbora eta espazioa gordetzen dute. Informazioaren erabilgarritasuna Interneten merkaturatzaileentzat eskuragarri dagoen abiadurak desberdina izan daiteke. Eskuz scraping datuak mantentzen badituzu, nahikoa denbora hartu ahal izango ditu nahi diren emaitzak lortzeko. Inportatu bezalako tresnak. io eta kimonoak, denbora eta energia aurreztu dezakete eta orduak beste zerbaitetan baino gehiago pasatzea ahalbidetzen dute. Horrela, esan dezakegu web scraping dela behin betiko boon bat merkatari eta zuzendariei.\n3. Stay lehiakorra\nInformazioaren boterea aprobetxatzea funtsezkoa da eraldatzean. Produktu eta zerbitzuen prezioen eta erabilgarritasunen prezio eta emaitzen emaitzei esker, merkataritza elektronikoko guneak, merkataritzako saltzaileek eta Interneteko marketers-en balio izugarria dute.Nahiz eta FMCG enpresek web orri ezberdinetako datuak zuritzeko maite. Interneteko marketerrek datu horiek erabiltzen dituzte lehiakorrak izateko, sustapenetarako eta mundu osoko bezero kopuru handi bat lortzeko.\n4. Kudeatu bolumenak\nMinutu bakoitzeko, World Wide Webak hogeita hamar bat informazio-zati ditu. Transakzioen datuak, industria-datuak, datu demografikoak eta gizarte-komunikabideen datuak zure negozioa behar bezalako forma batzuk dira. Zorionez, XPath bezalako tresnak webgune desberdinetako datu mota horiek guztiak ateratzen laguntzen du, eta Interneteko marketers-ek negozioak eta marketing estrategiak bultzatzeko erabiltzen ditu.Milioika web orrialde ditzakete.\n5. Datu guztiak leku bakarrean\nAzkenean, baina ez gutxienez, web scraping zerbitzuak erraztu egiten ditu datu guztiak leku bakarrean, jarri formatu erabilgarrietan eta internet marketers-ek modu egokian egin ditzake hainbat zeregin. Web-datu mota ezberdinekin aurre egin behar duzunean, inportazio bezalako tresnak erabil ditzakezu. io eta gorde datu-base bakarrean, zure denbora eta energia aurrezteko eta zure marka edo produktua interneten modu hobean sustatzeko. Web scraping zerbitzuen edertasuna pertsonalizagarria dela eta bezeroaren beharretara egokitzen dela da Source .


Euskarazko unibertsitate liburuen sorkuntza sustatzeko deialdia egin du UEUk\nActualizado 02/03/2021 17:44\nUdako Euskal Unibertsitateak (UEU) euskarazko unibertsitate liburuen sorkuntza sustatzeko deialdia egin du, eta interesa duenak martxoaren 31ra bitarte helarazi behar dio eskaera UEUko Argitalpen Batzordearen idazkariari (argitalpenak@ueu.eus).\nUEUko iturriek jakinarazi dutenez, deialdiaren xedea da, azken buruan, euskarazko unibertsitate liburuen sorkuntza sustatzea, eta horien argitalpenerako, onartze prozesuan edukien kalitatea bermatuko duen bide eraginkorra proposatzea. Hala egileak nola irakurleak UEUren webgunean aurkituko dute onartze prozesu horren berri zehatza.\nDeialdira aurkezten diren eskariak aztertu eta ebaluatu ondoren, UEUk bere liburuen argitalpen plana zehaztuko du, eta hurrengo urteetarako aurreikuspenak egin ahal izango ditu, deialdiaren bidez onarturiko liburuei eta liburu proiektuei lehentasuna emanez.\nDeialdira aurkez daitezke euskarazko unibertsitate liburuak, liburu amaituak, euskaraz sorturikoak nahiz euskaratuak (euskaraz sorturikoek izango dute lehentasuna). Aitzitik, kanpo geratzen dira liburu proiektuak, hots, oraindik idatzi ez diren liburuak. Ildo horretan, UEUk jakinarazi du Unibertsitateko Ikasmaterialak Sustatzeko Diru Poltsen Deialdi bat egingo duela, eta hori izango dela liburu proiektuei egokituko zaien bidea.\nEskariak martxoaren 31ra bitarte helarazi behar zaizkio UEUko Argitalpen Batzordearen idazkariari (argitalpenak@ueu.eus). Horretarako, honako hauek bidali behar dira: UEUren webgunean dagoen 'Liburua UEUn argitaratzeko eskaria' dokumentua, behar bezala beteta; egilearen edo egileen CV, beste dokumentu batean; liburua formatu elektronikoan; liburua formatu elektronikoan, egilea identifikatzeko balioko luketen datuak ezabatuta (ebaluazio itsua egin ahal izateko); liburua paperean inprimatua (UEUko Argitalpen Batzordea. Erribera, 14, 1.a D. 48005 Bilbo).\nUEUren Argitalpengintza Batzordeak eskatzaile guztiei jakinaraziko die zuzenean, beranduenik irailaren 30ean, bakoitzaren eskariaren inguruko ebazpena.


Ezkerraldea - Meatzaldea Eskualdeko Plan Estrategikoak 40 jarduera jarri ditu abian, eta 46,1 milioi euroko inbertsioa egin du 2021ean • BIC Bizkaia Ezkerraldea\nJesús Peña Eusko Jaurlaritzako Lehendakaritzako idazkari nagusiak eta Ainara Basurko BFAko Ekonomia Sustatzeko Sailaren diputatuak Eskualdeko Plan Estrategikoaren aurrerapen maila aurkeztu zuten atzo, asteazkena, Ezkerraldea-Meatzaldea Talde Eragilearen aurrean; Talde hori 10 udalerrik osatzen dute –Abanto Zierbena, Barakaldo, Erandio, Muskiz, Ortuella, Portugalete, Santurtzi, Sestao, Trapagaran eta Zierbena–. Aurkezpenean azaldu zutenez, 2021-2023 aldirako aurreikusitako ekintza gehienak hasi dira, eta 2021ean 46,1 milioi euroko inbertsioa egin da.\n2021eko ekainean onetsitako Plan Estrategiko horretan, 166,1 milioi euroko inbertsioa dago aurreikusita 2023ra bitartean, Ezkerraldean eta Meatzaldean ekonomia eta gizartea suspertzea helburu nagusitzat hartuta. Bizkaiko Foru Aldundiak 58,1 milioi euroko ekarpena egin du, eta Eusko Jaurlaritzak 108 milioi eurokoa (24 milioi euro eskualde bakoitzari, eta 60 milioiko aparteko funts bat gehiago lurzoruak berreskuratzeko), eskualdeko udalekin eta gizarte- eta enpresa-eragileekin batera diseinatutako plan kontrastatu baten mesedetan, parte hartze prozesu bizi baten baitan.\nEkinbideak sei proiektu eragiletan multzokatuta daude: Ezkerraldea Meatzaldea parke teknologikoa (EMPT) – Energy Inteligence Center (EIC); osasun-sistemara bideratutako produktuak eta zerbitzuak garatzeko “Osasun Poloa”; kutsatutako lurzoruak berreskuratzea; auzo kalteberetan jarduera integrala; garraio jasangarriaren eredua, C2 lineako jarduketa (Bilbo-Muskiz); eta industria-ondareari eta itsasadarrari balioa ematea. Egikaritze maila desberdinean daude, bakoitzaren konplexutasunaren eta eskumen esparruen nahiz prozedura tekniko eta administratiboen arabera.\nEMPTri dagozkion jarduketetan honako ekinbide hauek daude aurreikusita: urbanizazioa eta sarbideak amaitzea, egoitza-eraikina altxatzeko aurreikuspenen araberako aurrerapena (EIC), enpresek egindako kokapen-eskaerei erantzunez 2022an eraikin berri bat eraikitzen hastea, eta Ortuellan etorkizunean parkea handitzen joateko lurzoru berriak erostea. Bestalde, Osasun Poloarekin lotutako jardueren artean, aipatu beharrekoa da, batetik, lantalde bat eratzea, osasun-sistemaren eta enpresa-sektorearen beharrak aztertzeko; eta, bestetik, premia horiei erantzungo dieten eta osasun-teknologiaren edo osasunaren eremuan aurrera egiten jarraitzeko aukera emango duen proiektuaren dimentsioa erabakitzen lagunduko duten produktu eta zerbitzuak elkarrekin sortzea baloratzea.\nEra berean, kutsatutako lurzoruak berreskuratzeari eta gune berri horietan eskualdea suspertuko duten enpresa-jarduerak sortzeari dagokionez, Burtzeñan lursail berriak eskuratzeko aurrerapausoa eman da, eta Santurtzin Etxe Uli osatzen duten guztiak erosteko konpromisoa hartu da, Trapagaranen eraikin bat erosteaz gain. Era berean, Erandioko Playa Barri eta Sakoni sektoreetako lurzoruak erosten hasi dira. Horretarako, lantalde bat osatu da espazio horiekin lotuta dauden ingurumen-espedienteak izapidetzeko lanean aurrera egiteko. Ildo berean, 2022an aurreikusita dago eremu guztietan lurzorua eskuratzea, eta lehendik dauden eraikinak eraisteko lanetan eta Burtzeñako lurzoru kutsatuak arazteko lanetan aurrera egitea, bai eta Etxe Ulin zabortegia zigilatzea eta ibai bat kanalizatzea, eta Trapagaranen erositako eraikina birgaitzeko lanak proiektatzea ere.\nAuzo kalteberetako jarduketa integralari lotutako jarduketen barruan, Abanto-Zierbena, Portugalete, Santurtzi eta Trapagaran udalerrietan 525 etxebizitza daude, eta ekinbide horien jomuga da hiri- eta ingurumen-berroneratzea, gizarte-sustatzea, suspertze ekonomikoa eta enplegua. Garraio jasangarriaren ereduari dagokionez, hitzarmen bat diseinatu da eskualdeko udalekin, besteak beste, Barakaldo, Portugalete, Santurtzi eta Sestaoko udalekin; helburua da udalerrien arteko garraio jasangarria sustatzea, bizikletak alokatzeko zerbitzu publiko partekatu baten bidez. Zehatzago adierazita, C2 Bilbo – Muskiz lineako jarduketei dagokienez, itxi eta onetsi egin dira ADIFekin gauzatzeko eraikuntza-proiektuak, Urbinagako trukatze-gunea egiteko, eta 2022an ADIFek proiektua finantzatzeko eta lizitatzeko hitzarmena sinatzea aurreikusi da.\nAzkenik, industria-ondareari eta Itsasadarrari balioa emateari buruzko jardueren inguruan, hona hemen azpimarratzekoak: Santurtziko Agurtza hegaluze-ontzia eta AHVren lokomotora birgaitzea, Muskizen Itsaslur Bide Berdea eta Abanton Burdin Mendien Bide Berdea egokitzea, Portugaleten Rialia museoa birbideratzea eta Sestaoko Labe Garaia eta Barakaldoko La Orconera Ondare Zentroa balioztatzea. Ildo horretan, nabarmenduko genuke Barakaldo eta Erandio arteko Itsasadarraren bi ertzak lotuko dituen bulebarra eta bizikletentzako eta oinezkoentzako zubia.\nBIC Bizkaia Ezkerraldeak, Ezkerraldeko eta Meatzaldeko Eskualdeko Plan Estrategikoen jarraipenaren arduradun moduan, oso positibotzat jo du orain arte definitu diren jardueren garapen maila. 2021-2023 aldirako zehaztutako ekintza horiekin guztiekin eta etorkizunean zehaztuz joango diren beste ekintza batzuekin, udalerrietan identifikatutako arazo komunei irtenbidea emateko lanean ari dira, besteak beste, hauek eginez: aukera-sektoreak (energia, osasuna…) sustatu, gaitasunak eta kalitatezko enplegua egokitu, gizarteratzea eta hiri-berroneratzea, itsasadarraren inguruan aisialdirako eta turismorako aukerak sortu, lurzoruetako kutsadura kendu eta kudeatu, eta garraio-egiturak ezarri.Proiektu estrategiko horien garrantzia kontuan hartuta, inplikatutako erakunde guztiek –Eusko Jaurlaritza, Bizkaiko Foru Aldundia eta Ezkerraldeko eta Meatzaldeko udalak– proiektu horiek bultzatzeko eta dagozkien eskumenen esparruan jarduketak abiarazteko izapideak arintzeko konpromisoa berretsi dute.


2019ko ekainaren 20a, osteguna | Ordua Euskal Herrian 09:29:09\nHistoria > Euskaldunak eta itsasoa > Elkanoren mundu bira\nSan Lucar de Barrameda (Cadiz), 1522ko irailaren 6a. Victoria ontzia portura iritsi zen, munduari lehenengoz bira eman ondoren. Handik gutxira, Magallanes hil eta gero espedizioaren burua beregain hartu zuen Juan Sebastian Elkano audientzian hartu zuen Valladoliden Karlos V.a enperadoreak, eta burututako balentriaren ordainetan, urteko urrezko 500 dukateko pentsioa eta Primus circumdedisti me (Bira eman zidan lehena) idazkuna zuen harmarria agindu zizkion getariarrari. Harmarria jaso zuen itsasgizonak, baina sariaren arrastorik ez.\nHala ere, munduari bira eman ondoren Victoria ontzia hondasunez gainezka ekarri zuten (8,5 milioi maravedi) eta hiru urte geroago Elkanok beste bidaldi batean inbertitu zituen irabaziak. 1525an García Jofre de Loaisa komandante eta Elkano ontzizain nagusi zituen espedizioa A Coruñatik Moluka uharteetara bidean abiatu zen; Elkanoren hiru anaia, koinatua eta hainbat lagun ere eskifaiako kide ziren. Juan Sebastianen ama alarguna, Katalina del Puerto, eta familiako gainerako kideak lehorrean geratu ziren, bakarrik eta txirotuta. Garaiko kroniken arabera “behar eta neke larrian” zeuden. Familiako hondasunak armadari saldu zizkion aurrera egin ahal izateko, eta zer saldu ere izan ez zuenean, koroarengana jo zuen hark semeari agindutakoa kobratu asmoz.\nKatalinaren auzia burokraziaren armiarma sareankorapilatuta geratu zen; Elkanoren heriotza egiaztatu arte errege altxortegiak ezin omen zion dirurik eman. Juan Sebastian Elkano 1526ko abuztuaren 4an hil zen Moluketan, eskorbutoak jota, urte batzuk lehenago hotsandira eraman zuen Victoria ontzian. Baina espedizio hartatik bizirik irten ziren gizon apurrak ez ziren Lisboara iritsi beste 10 urte pasa arte. Horrenbestez, Elkanoren testamentua 1536an iritsi zen Valladolideko gortera, Andres Urdanetaren eskutik. Ordurako koroak 7.000 dukat (edo ia 2,5 marabedi) zor zizkien Elkanoren oinordekoei. Hainbat iturriren arabera, elkanotarrak urtean 150.000 marabedi (agindutakoa baino gutxiago) jasotzen hasiko zirela erabaki omen zuen altxortegiak, baina pentsio murriztu hura ere sekula jaso izana frogatzen duen dokumenturik ez dago.\nHala, munduari bira ematen lehena izatearen ordainetan, Elkano familia alargunez eta umezurtzez bete, txirotu eta desegin egin zen.


Portu eta Itsas Gaietako Zuzendaritza - Ekonomiaren Garapena eta Azpiegitura Saila - Euskadi.eus\nTitularra: Aitor Etxebarria Atutxa\nPortu-agintaritzari dagozkion eskudantziak, Portu Jardueren Erregelamendua onartzen duen urriaren 21eko 236/1986 Dekretuarekin bat etorriz.\nPortutetako jabari publikoa planifikatzea, honako hauek idatziz eta proposatuz: Portuetako Lurralde Plan Sektoriala, plan bereziak eta portuetako jabari publikoa erabiltzeko planak.\nAutonomia-erkidegoaren titulartasuneko portu-azpiegituretan egindako inbertsioak eta mantentze lanak planifikatu eta programatzea, bai eta portu-azpiegitura berriak planifikatu eta garatzea.\nPortu bakoitzaren zerbitzu- eta polizia-erregelamenduak prestatzea eta araudi hori betetzen dela egiaztatzea, eraginpean dauden administrazio eskudunekin koordinatuta.\nPortuen arloko jardunen plangintza egitea.\nPortuetako jabari publikoa kudeatzea, eraikitzea, ustiatzea, kontserbatzea, babestea, defendatzea eta bertan diziplina ezartzea.\nEuskal Autonomia Erkidegoko portuetan emakidak eta baimenak eman, aldatu eta azkentzea.\nPortu berriak eta portuetako azpiegiturak eta ekipamenduak eraikitzeko edo handitzeko proiektuak onartzea.\nPortuko espazioen eta erabileren mugaketa, portu bakoitzaren zerbitzu eta polizia-erregelamenduak eta portuen hondakin planak onartzea.\nPortuetako zerbitzuak, eragiketak, okupazioak eta jarduerak ikuskatu eta kontrolatzeko ahala izatea, zernahi delarik ere portuko espazioa erabiltzeko araudia edo modua.\nZehatzeko ahala egikaritzea, Euskal Autonomia Erkidegoko Portuen eta Itsas Garraioaren ekainaren 28ko 2/2018 Legearen 71. artikuluarekin bat etorriz.\nPortuei zuzenean eragiten dien hirigintza-plangintzako tresna onartzeari edo berritzeari buruzko nahitaezko txosten arrazoitua ematea. Txostenean soilik balioetsiko dira portua ustiatzeko eskumenei eragiten dieten zehaztapenak, eta txostena aldekotzat joko da bi hilabeteko epean eman eta jakinarazten ez bada.\nBarruko larrialdietako planak, portuen istripuzko itsas kutsadurari aurre egiteko kontingentzia planak eta portu-instalazioak babesteko planak onartzea.\nPortu-garraioaren azpiegituraren arloan ikerketa eta garapen teknologikoa sustatzea.\nDesjabetzeko ahalmena baliatzea, Zuzendaritzari dagozkion jardunak gauzatzeko, ezertan eragotzi gabe Gobernu Kontseiluaren eskumenak.\nSaileko gainerako Zuzendaritzek hala eskatuz gero, proiektuak ikuskatzeko bulego gisa jardutea eta obra-proiektuak erredaktatu eta zuzentzeko laguntza teknikoa ematea.\nGainerako sailek eskatuz gero, eraikuntzakoak ez diren herri-lanen proiektuak eta kontratuak egiteko laguntza teknikoa ematea.\nItsas Arduralaritza Eskola Portu eta Itsas Gaietako Zuzendaritzari atxikita dago eta azaroaren 5eko 616/1991 Dekretuak ematen dizkion egitekoak garatuko ditu.\nPortu eta Itsas Gaietako zuzendaria


en ZuZeu Podcast\n10 minututan gauza asko egin daitezke. Maite Goñik zuzentzen duen podcast honetan teknologia eta hezkuntza lotzen dituen hariari tirako diogu baina. Eskolan aplikatzeko rikimailu errazak, bogako aplikazioak edo azken ...\nElkarrizketa podcasta, baina, ez edonolakoa. Astero astero Oier Aranzabalek pertsonaia baten etxera sartuko gaitu, berarekin solasean jardun eta istorio berriak kontatzeko. Sortzaileak, musikariak, aurkezleak eta ...\nen Euskal Gaizkileak\nAbesti asko belaunaldiz-belaunaldi iritsi dira gugaino, eta kantatzen ditugun arren, maiz ez dugu ezagutzen atzean daukaten historia odoltsua. Podcast honetan errealitatea eta fikzio dosiak nahastuta, gure herrietan ...


Zart! kultur plataforma sortu da, proiektu eta sentsibilitate kultural ezberdinak garatzeko helburuarekin • ZUZEU\nZart! kultur plataforma sortu da, proiektu eta sentsibilitate kultural ezberdinak garatzeko helburuarekin\nZart! plataforma kulturala sortu du gazte talde batek, kultur proiektu eta sentsibilitate garatzeko eta sustatzeko helburuarekin. Horretarako, ikus-entzunezko edukien produkzioa, kontzertuak edota erakusketak bezalako ekintzak antolatzeaz gain, www.zartkultura.com webgunea martxan jarri da.\nPlataformaren arduradunek jakinareazi dutenez, webgunean, kulturarekin loturaren bat duten hainbat albiste, erreportaje, elkarrizketa eta bestelako eduki multimediak lantzen dira, eta kultura “zentzurik zabalenean” hartzen du.\nHorren ohikoak ez diren gaietatik abiatuta gaurkotasunaren errepaso bat egiten du, eta bertan kontsultatu daitezke, besteak beste, kultur arloko pertsona ezagunenen lanak eta horren ezagunak ez direnenak.\nProiektua ez da itxia, eta kultur egitasmoak aurrera eramateko dauden zailtasunen aurrean, plataforma berriak egitasmook aurrera eramateko giza baliabideak zein baliabide tekniko eta ekonomikoak eskaintzeko helburua du.\nHalaber, sare sozialetan ere presentzia handia du Zart! plataformak,www.twitter.com/zartkultura eta www.facebook.com/zartkultura orrialdeetan, besteak beste.\nhedabide, komunikabide, Kultura\nUmap, Twitterreko euskarazko jarduna, joerekin eta rankingarekin orain\n3 pentsamendu “Zart! kultur plataforma sortu da, proiektu eta sentsibilitate kultural ezberdinak garatzeko helburuarekin”-ri buruz\nzartkultura 2013-02-27 17:22\nRT @zuzeu: Zart! kultur plataforma sortu da http://t.co/eac6Yr2fmx @zartkultura\nAntiguokoGaztea 2013-02-27 17:36\nkapukoT 2013-02-27 22:18


Proiektu potentziala, sentsibilizazioa eta eraginkortasuna\nAmalurra hartu du, urriaren 16tik 21era, bilera Balizko Proiektua , mundu osoko Mindfulness dinamizatzaile ia 100 batu dituena. Ekitaldi honek komunitate mailan esperientzia oso aberasgarria bizitzeko aukera eman digu, bi proiektuek sentsibilizazioaren helburua partekatzen baitute. Bere aldetik, Balizko Proiektua enpresen eta erakundeen barruan kontzientzia humanistikoagoa lortu nahi du. Gure buruarekin egiten dugun barne lanetik kontzientzia esnatzeko konpromisoa hartzen dugu, gure kanpoko ingurunean isla dadin. Nolabait, partekatutako helburu honek egun hauetan zehar elkartu gaitu eta enpatia eta elkarren aitortza sentipena sortu du. Baina interesgarriena leku honek guztietan izan duen eragina ikustea izan da.\nren materializazioa Amalurra Leku fisikoarekin harreman estua mantentzen eta ekintza bakoitza arreta osoz egiten saiatzean oinarrituta egin zen. Horretarako, barnealdearen eta kanpoaldearen arteko etengabeko elkarrizketa ezarriko genuke, praktika honekin gure baitan esnatzen zena behatuz. Horrela, komunitate-espazioan gertatutako eraldaketa gure barne-eraldaketaren isla izan zen eta magia hori lekuan barneratuta zegoen.\nHori da bisitatzen gaituzten jende askok hauteman dezakeen magia eta horixe da kideekin gertatu dena Balizko Proiektua , leku hau eraiki genuen asmo benetakoa jaso eta egindako bidea eta zer esanahia argi aitortu digute. Amalurra jaio zen: eraldatu kontzientzia mundu hobeago baten sorreran laguntzeko.\nAzkenean, sentsazioa gelditzen zaigu, modu egoikoan jokatu dugun garaiak izan arren, leku honek hunkitu gaituzten asmorik jatorrenak biltzen dituela eta nagusitu dena egin denaren oihartzuna dela. iragana.norberarentzat benetakoagoa. Hau aitortzeak gure jatorrizko gogoa eta harekin koherente izateko gogoa oztopatzen duten gure joera negatiboen erantzukizuna hartzen laguntzen digu.\nHemendik, gure eskerrik handiena adierazi nahi diogu antolakuntzari Balizko Proiektua Leku hau aukeratu izanagatik, baita beraien lana eta praktikaren balioak, hala nola, errespetua, arreta edo zaintza bezalako aitorpen zintzoa izateagatik, zeinek dudarik gabe eragina izan duten zabalkundean Amalurra .\nNork Irene Goikolea


ZURBARANBARRIKO ETA CASTAÑOSEKO UDALTEGIEK IKUS-ENTZULE GUZTIEI ZUZENDUTAKO ZORTZI KLOWN IKUSKIZUN JASOKO DITUZTE KULTUR GABONAK PROGRAMAREN BARRUAN – Bilbao Kultura\nHome » Berriak » Bilbao Kultura @eu » ZURBARANBARRIKO ETA CASTAÑOSEKO UDALTEGIEK IKUS-ENTZULE GUZTIEI ZUZENDUTAKO ZORTZI KLOWN IKUSKIZUN JASOKO DITUZTE KULTUR GABONAK PROGRAMAREN BARRUAN\n• Programazioa BIHAR irekiko da, 18:00etan, Castañoseko Udaltegian, Ameztu produkzioak taldearen “Rock – Eroak” emanaldiarekin. Bigarren edizio honetan, familia osoari eta helduei zuzendutako ikuskizunak uztartuko dira. Emanaldi guztiek sarrera librea izango dute, leku guztiak bete arte.\n“Kultur Gabonak” izen generikoa duten eta auzoetan antolatuta dauden jardueren barruan, Castañoseko eta Uribarriko Udaltegiek, klownaren arteari eskainitako zikloaren bigarren edizioa jasoko dute BIHARTIK aurrera. Guztira zortzi ikuskizun programatu dira, Hego Euskal Herriko konpainiekin, barruti bereko artista batzuez gain, Monda pailazoa, besteak beste. Berrikuntza gisa, aurtengo edizioak helduei bereziki zuzendutako ikuskizunak ere eskainiko ditu.\nProgramazioa bihar, asteartean, irekiko da Castañoseko Udaltegian, familia osoari zuzendutako Ameztu produkzioak konpainiaren “Rock-Eroak” ikuskizunarekin. Leku horretan bertan, baina asteazkenean, “A tomar viento fresco”, poesiaz betetako helduentzako ikuskizun harrigarria aurkeztuko duen Bea Larrañaga klownaren (Intujai Teatro) txanda izango da.\nOstegunean eta ostiralean, ikuskizuna Zurbaranbarriko Udaltegira joango da, familia osoari zuzendutako klown bi ikuskizun dibertigarrirekin, Trokolo Teatroren eta Bea Larrañagaren (Intujai antzerkia) eskutik. Lehenengoek “Burutik jota” ikuskizuna aurkeztuko dute. Ikuskizun horretan zirku bat muntatzen ahaleginduko dira, lortu barik, eta ustekabeko egoera komikoak etengabeak izango dira. Bestalde, Bea Larrañagak, bere aldetik, “Hemendik Parisera” ikuskizuna aurkeztuko du Zurbaranbarrin. Lan horretan, protagonista Parisera doa amets baten bila, Izarretako Zirkuaren bila, hain zuzen ere.\nKlownaren artea ardatz duen zikloak hilaren 17an jarraituko du, Castañoseko Udaltegian, bi orduko saio bereziarekin; bertan, klownaren arteari eta emakumeari buruzko “Valentina – Ausartatxo klown” dokumentala emango da, Valentina klown berak aurkeztuta. Ikus-entzule helduek Valentinaren ibilbidea erakusten duen lanaz gozatu ahal izango dute, mundu osoan zehar bidaiatuz, zapata desberdinez eta zurtzez betetako maletak lagunduta, zapata bakoitzari dagokion oina duen pertsonaren bila. Klown zapata bat. Zapata hori da istorioaren protagonista nagusia. Valentina – Ausartatxorena da, baina berak ez daki oraindik. Zapata horren jabearen bila dabilen bitartean, ibilbide luzean hainbat emakume pailazorekin elkartuko da, eta haiek euren esperientzia ahaztezinak partekatuko dituzte Valentinarekin.\nHurrengo egunean, abenduaren 18an, bi ikuskizun programatu dira Castaños eta Zurbaranbarri barrutietako bi Udaltegietan, familia osoari zuzendutako ikuskizun banarekin, Zirika Zirkus nafarrek ekarriko duten eta zine munduan oinarrituta dagoen “Zinemaz blai” lana, eta “Jolastera” aurkeztuko duen Monda pailazoa, umeak partaide ere izango diren umorez betetako ikuskizuna.\nAurtengo edizioa abenduaren 20an itxiko da Zurbaranbarriko Udaltegian, Klown Fem-ekin eta helduei zuzendutako “La Modern” ikuskizunarekin. Familia osoari zuzendutako emanaldi guztiak 18:00etan hasiko dira, eta helduei zuzendutakoak 19:00etan, eta sarrera doan izango da leku guztiak bete arte.\n18:00 – Castañoseko Udaltegia\nAmeztu produkzioak – “Rock-Eroak” – Pailazoak (euskaraz)\n19:00 – Castañoseko Udaltegia\nBea Larrañaga (Intujai Teatro) – “¡A tomar viento fresco!” . Klown ikuskizuna (gaztelaniaz)\n18:00 – Zurbaranbarriko Udaltegia\nTrokolo teatro “Burutik jota” – Klown ikuskizuna (euskaraz)\nBea Larrañaga (Intujai Teatro) “Hemendik Parisera” – Klown ikuskizuna (euskaraz)\n5 eta 10 urte artekoentzat gomendatuta\nValentina “Valentina ausartatxo klown” – Klown ikuskizuna eta proiekzio dokumentala (gaztelaniaz)\nZirika Zirkus “Zinemaz blai” – Klown ikuskizuna (euskaraz)\nMonda pailazoa “Jolastera” – Pailazoa (euskaraz)\n19:00 – Zurbaranbarriko Udaltegia\nKlown Fem “La Modern” – Klown ikuskizuna (gaztelaniaz)\nIkuskizun guztiek sarrera librea izango dute, leku guztiak bete arte.\n← BIDEBARRIETA KULTURGUNEAK, T. S. ELIOT POETAREN ETA BÉLA BARTÓK KONPOSATZAILEAREN ARTEKO POESIA-MUSIKA ELKARRIZKETA JASOKO DU ASTELEHENEAN, ABENDUAREN 9AN, ORPHENICA LYRA TALDEAREN ESKUTIK\nAIXA DE LA CRUZ EGILE BILBOTARRA IZANGO DA BIDEBARRIETA KULTURGUNEAK ANTOLATZEN DUEN “XXI. MENDEKO EMAKUME IDAZLEAK” PROGRAMAKO GONBIDATUA →


Bizkaiak 240.000 euro jarri ditu Elkartegiak Programarako - Área de prensa - Bizkaia.eus\nBizkaiak 240.000 euro jarri ditu Elkartegiak Programarako\n2018(e)ko apirilaren 24(a) 12:30\nBizkaiko Foru Aldundiak bere enpresa-zentroetan instalatzeko espazioa jartzen du pertsona ekintzaileen eskura eta, aldi berean, instalazioak eta makineria modernizatzeko diru-laguntzak ematen dizkie.\nBizkaiko Foru Aldundiak 240.000 euro inbertituko ditu enpresa eta pertsona ekintzaileek Elkartegiak programan parte hartu dezaten eta Azpiegiturak foru sarea eratzen duten enpresa-zentroen artean euren jarduera ekonomikoa egiteko modulu bat hartzeko aukera izan dezaten.\nProgramak hala moduluak alokatzeko diru-laguntzak nola dagoeneko enpresa-zentroetan kokatuta dauden enpresek instalazioetan eta makinerian inbertsioak egitea erregulatzen ditu. Diruz lagundu daitekeen zenbatekoa hileroko errentamenduaren % 50era artekoa da eta hobekuntza-inbertsioen kasuan, % 25era artekoa.\nGaur egun Bizkaiko Foru Aldundiak bulego-moduluak eskuragarri dituzten enpresa-zentroak ditu Bakio, Barakaldo, Bilbo, Getxo, Durango, Markina, Sondika, Trapaga, Urduña eta Parke Teknologikoan. Ordea, Mungia, Boroa, Markina, Sondika eta Urduñakoetan, horiek ez ezik, industria-moduluak ditu\nGaur egun Azpiegiturak erakundea bi elkartegi berri ari da eraikitzen Gernikan eta Santurtzin. Foru hiribilduko zentroak bulegoen 14 modulu edukiko ditu, eta beste 19 modulu industrialak izango dira. Eta Santurtzikoan, El Árbol poligonoan kokatuta dagoenean, obrak udan amaituko dira eta 2.100 metro karratuko azalera erabilgarria edukiko du industria-proiektuak eta startupsak garatzeko.


Athletic Clubarekin berdindu ostean, igoera promozioa jokatzea da CD Orduñaren helburua - Urduña - Aiaraldea.eus\nAthletic Clubarekin berdindu ostean, igoera promozioa jokatzea da CD Orduñaren helburua\nAitor Aspuru Saez 2022-01-11 07:30\nAthletic Clubaren aurka jokatu zuten kideak. / CD Orduña\nCD Orduñak Athletic Clubarekin berdintzea lortu zuen urtarrilaren 2an. Hilaren 9an, aldiz, Urdaibairi irabazi zion. Orain, Arbieto gotorleku bilakatuta, igoera promozioa jokatzea da taldearen xedea.\nCD Orduñak indar berriekin hasi du urtea. Izan ere, urtarrilaren 2an erronka zaila izan zuen Arbieton eta modu positiboan gainditu zuen. Hain zuzen, igande horretan Athletic Clubarekin neurtu zituen indarrak. Angela Vadillo jokalariak hala azaldu du: "Partida gogorra izango zela aurreikusi genuen. Lehenengo itzulian 9-0 irabazi ziguten eta".\nAurrekariek, ordea, ez zituzten urduñarrak kikildu eta markagailuan aurretik jarri ziren norgehiagokaren lehenengo zatian. Hala ere, bigarren zatia hasi eta gutxira, zurigorriek berdintzea lortu zuten. Golak ez zituen Urduñakoak hondoratu eta 2-1 egin zuten. Partida amaitzeko 15 minutu falta zirenean, Athleticek berdindu zuen eta 2-2 bukatu zen lehia.\nVadillok adierazi du partida bizia izan zela Arbieton ikusi zena eta bertaratutako jendeak ikuskizun politaz gozatu zuela. Publiko ugari egon zen kirol azpiegituretan.\nIndarrak urte berriari begira\nAthletic Clubaren aurkako berdinketa lortu eta gero, CD Orduñak denboraldiko helburuak zehaztu ditu. Une hauetan sailkapenaren erdialdean dago, baina 2021/22ko joera apurtzea lortu zuen asteburuan. Bisitari moduan bere lehen garaipena eskuratu zuen Urdaibairen kontra, oso modu argian, gainera: 1-5.\nGabezia hori konponduta (2021ean Urduñatik kanpo 3 partida galdu zituzten eta 2 berdindu) eta etxeko joerari eutsita, CD Orduñak uste du igoera promozioa jokatuko duela. Izan ere, Angela Vadillok azaldu du Arbieto izan dela indarrean dagoen denboraldiaren gotorlekua: "Etxean partida guztiak irabazi ditugu, bat salbu, Athleticen aurka izandako berdinketa, alegia".


Osalanen egitura kaltetua egon daitekeela adierazi du Azkarragak - GARA\nOsalanen egitura kaltetua egon daitekeela adierazi du Azkarragak\nETAk Osalanek Donostian duen egoitzari joan den ostegunean eraso egin bazion ere, atzo arte ez ziren ezagutzera eman eragindako kalteen nondik norakoak. Lakuako Gobernuko Lan eta Justizia sailburu Joseba Azkarragak eragindako kalteak hasieran uste zena «baino handiagoak» direla azaldu zuen. Horrez gain, atentatuaren ondorioz eraikinaren egitura bera ere hondatuta egon litekeela adierazi zuen, eta horrela balitz konpontze lanek «luze» joko dutela.\nMaiatzaren lehenean, ETAk Estatu espainoleko Lan Ministerioak Arrigorriagan duen pabiloian eta Osalanek Donostian duen egoitzan hiru lehergailu zartarazi zituen. Alta, lau egun igaro behar izan dira Donostiako egoitzan sortutako kalteak zeintzuk izan diren ezagutarazteko.\nLakuako Lan eta Justizia sailburu Joseba Azkarraga atzo goizean joan zen Osalanen egoitzara eta bertan, lehergailuek hasieran uste zena baino «kalte handiagoak» eragin zituztela berretsi zuen; hala ere, kalteak are handiagoak izan zitezkeela nabarmendu nahi izan zuen Azkarragak, erakunde armatuak ezarritako lehergailuetako baten detonagailuak bakarrik egin baitzuen eztanda.\nEgiturak izandako matxura larria ote den datozen asteetan argituko dela azaldu zuen Lan eta Justizia sailburuak. Komunikabideen aitzinean egindako adierazpenetan ordea, eraikineko gatzari batekin erabat kezkaturik agertu zen; gatzari hori oker egonda «atzeko fatxadaren zatiren batean eragina» izan zezakeela azaldu zuen. Atzo eta gaur artean, teknikoek egitura aztertuko dutela adierazi zuen. Gainera, egiturak sufritutako kalteak larriak ez badira, hamar eta hamabost egunen artean «dena konpondurik» egon daitekeela esan zuen; matxura larria izanez gero ordea, «luze joko» duela eman zuen aditzera.\nOsalaneko zuzendari orokor Ignacio Murgiarekin batera gerturatu zen Donostiako Egia auzoan dagoen eraikinera Azkarraga, ETAk eragindako kalteak, lau egunen buruan, bertatik bertara ezagutu ahal izateko. Ostegunean ere, bertan egon zen EAko buruzagia, baina Ertzaintzak ezarritako dispositiboa zela-eta, ez zuen eraikinean sartzerik izan.\nOstegunean, 00.30ak aldera Osalaneko egoitzaren atzeko aldean jarritako bi lehergailuek eztanda egin zuten, Donostiako Lurralde Auzitegiaren eta Ren-feko tren geltokiaren inguru- an. Ordubete lehenago, ETAren izenean lehergailuen berri ematen zuen mezua jaso zuen Bizkaiko DYAk.\nBonbak hiruna kilo amonalez osatuta zeudela baieztatu zuen Lakuak ostegunean, eta haietako batek ez zuela behar bezala eztanda egin gaineratu zuen.\nGoizean goiz bertaratu zen Azkarraga ostegunean eta komunikabideen aurrean, Osalanen aurkako erasoan eragindako kalteak «hautemanezinak» zirela esatera menturatu zen. Ostiralean ordea, esandakoak zuzendu eta kalteak «zirudiena baino larriagoak» zirela adierazi zuen; baina atzo arte ez zen informazio gehiagorik jaso. Dirudienez, eraikinaren beheko aldea izan da kaltetuena, sabai zati bat erorita eta ateak erauzita geratu baitziren.\nAzkarragak egindako bisitan, Osalanen egoitza jendearentzat zabalik dagoela eta zerbitzua «nolabaiteko normaltasunez» ematen dela adierazi zuen. Konexio informatikoak eta bide telefonikoak ordea, oraindik ez dabiltzala esan zuen, baina gaurko konponduta izatea espero duela adierazi zuen.\nOstegunean Osalanen Donostiako egoitzan eztanda egin zuten bi lehergailuek eragindako kalteen konpontze lanen gastua zenbatekoa izango den oraindik aztertu gabe dagoela azaldu du Lakuako Lan eta Justizia Sailak.\nKalte handienak beheko aldeak izan bazituen ere, gainerako hiruak ere hondatuta daude. Besteren artean, teknikoen bulegoak erabili ezin direla eta liburutegiko leihoak apurturik geratu ziren.